Шу боис мамлакатимизда истиқлолнинг илк йилларидан Президентимиз раҳнамолигида замонавий билимларни пухта эгаллаган, жисмоний ва маънавий жиҳатдан етук ёш авлодни камолга етказиш масаласи давлат сиёсатининг устувор йўналиши этиб белгиланган.\nРеспубликамизда ёшларнинг нафақат мукаммал билим эгаллаши, айни вақтда муайян мутахассисликка эга бўлиб, жамиятда ўзининг муносиб ўрнини топиши учун кўплаб эзгу ишлар амалга оширилмоқда. Бу борада мақсадли давлат дастурлари рўёбга чиқарилаётир. Пировардида кейинги йилларда янгича дунёқарашга, қатъий ишонч ва эътиқодга эга, мустақил фикрлайдиган, мамлакати ҳамда халқига содиқ, Ватанимизнинг янада равнақ топиши учун муносиб ҳисса қўшишга интилаётган ўн минглаб янги авлод мутахассислари тайёрланди.\nДавлатимиз раҳбарининг шу йил 6 февралдаги “Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида”ги қарори ушбу серқирра фаолиятни ҳар томонлама ривожлантириш ва рағбатлантиришда дастуриламал бўлиб хизмат қилаяпти.\nМустақиллигимизнинг 23 йиллиги муносабати билан кеча пойтахтимизда бошланган “Ягонасан, муқаддас Ватаним, севги ва садоқатим сенга бахшида, гўзал Ўзбекистоним!” шиори остидаги “Истиқлол фарзандлари” деб номланган ёшлар фестивали ҳам баркамол авлодни қўллаб-қувватлаш йўлидаги навбатдаги хайрли чора-тадбирларнинг бири бўлди.\n“Камолот” ёшлар ижтимоий ҳаракати Марказий кенгаши томонидан ташкил этилган фестивалда Зулфия номидаги Давлат мукофоти, “Ўзбекистон белгиси” кўкрак нишони соҳиблари, халқаро спорт мусобақаларида ғолибликни қўлга киритган ёшлар қатнашмоқда.\nФестивалнинг биринчи куни мамлакатимизнинг Бош майдонидаги Мустақиллик ва эзгулик монументи пойига гул қўйиш маросими билан бошланди. Юртбошимизнинг ташаббуси ва саъй-ҳаракатлари билан бунёд этилган бу ердаги ҳар бир иншоот ёшларда катта таассурот қолдирди.\nЁшларимиз юзидаги ўзгача шукуҳ тарих тасмаларига муҳрланганча Алишер Навоий номидаги Ўзбекистон миллий кутубхонаси ва Симпозиумлар саройига саёҳат билан кундалик дастур давом эттирилди.\nМамлакатимизнинг барча ҳудудларидан ташриф буюрган, энг ёрқин ютуқларга эришган, ҳар соҳада илғор мустақиллик фарзандлари шу куни нафақат кутубхонага аъзо бўлишди, балки мазкур бинонинг эътиборга молик барча жойлари билан яқиндан танишишди.\nЁрқин келажак томон қадам ташлаб улгурган юртимиз ёшлари Турин политехника ва Вестминстер университетларига ташриф буюришди.\nФестивалнинг дастлабки куни “Туркистон” саройида ўтказилган “Ягонасан, муқаддас Ватаним, севги ва садоқатим сенга бахшида, гўзал Ўзбекистоним!” шиори остидаги гала-концерт билан якунланди. Ёшлар фестивали 15 августгача давом этади.


Дато Норайни бинти Абд Ҳамид: “Ўзбекистон 25 йилда ғоят улкан, тарихий ютуқларни қўлга киритди"\n19:28 / 09.08.2016\nДато Норайни бинти Абд Ҳамид / Архив сурат / "Жаҳон" АА\nЎзА мухбири Малайзиянинг Ўзбекистондаги Фавқулодда ва мухтор элчиси Дато Норайни бинти Абд Ҳамид билан мустақиллик йилларида Ўзбекистон эришган ютуқлар, ўзаро ҳамкорлик самаралари ҳақида суҳбатлашди.\n– Ўзбекистон 25 йил давомида ғоят улкан, тарихий муваффақиятларни қўлга киритди, аграр республикадан саноати изчил ривожланаётган, аҳоли эҳтиёжи учун зарур бўлган барча маҳсулотларни ишлаб чиқараётган замонавий давлатга айланди, – деди Дато Норайни бинти Абд Ҳамид. – Фаолиятим давомида мамлакатингизда рўй бераётган улкан ўзгаришларга гувоҳ бўлмоқдаман.\nФарғона водийсини бошқа вилоятлар билан боғловчи Ангрен – Поп электрлаштирилган темир йўли ва Қамчиқ туннели очилгани, юқори тезликда ҳаракатланувчи “Афросиёб” поезди йўналишлари кенгайтирилаётгани шулар жумласидандир.\n“Ўзбекистон ҳаво йўллари” миллий авиакомпанияси ўттиздан зиёд мамлакатга, хусусан, Малайзияга тўғридан-тўғри парвозларни амалга оширмоқда\n– Мамлакатларимиз ўртасидаги ҳамкорликнинг бугунги ҳолати ва истиқболлари ҳақида нималар дея оласиз?\n– Мамлакатларимизнинг ўзаро манфаатли ҳамкорлиги савдо, иқтисодиёт, таълим, сайёҳлик ва маданият каби соҳаларда изчил тараққий этмоқда.\nСавдо соҳасида Ўзбекистон мамлакатимизнинг энг йирик шерикларидан ҳисобланади. Ўтган йили Малайзиянинг Марказий Осиё давлатлари билан савдо айланмасида Ўзбекистоннинг улуши 64,7 фоизни ташкил қилди.\nМамлакатларимиз халқаро майдонда бир-бирини қўллаб-қувватлаб келмоқда. Бирлашган Миллатлар Ташкилоти, Ислом ҳамкорлик ташкилоти ва бошқа тузилмалар доирасидаги алоқалар изчил ривожланмоқда.\nЎзбекистон сайёҳлик соҳасида ҳам улкан салоҳиятга эга. Халқингиз жуда самимий ва меҳмондўст. Ўзбекистоннинг тарихий ва замонавий шаҳарлари, муқаддас қадамжоларини зиёрат қилиш истагида бу ерга кўплаб малайзияликлар ташриф буюрмоқда. Малайзия ҳам Ўзбекистондан кўплаб сайёҳларни қабул қилмоқда. Бу халқларимиз ўртасидаги дўстлик ришталарини янада мустаҳкамлашга хизмат қилмоқда.\nФурсатдан фойдаланиб, Ўзбекистон халқини мамлакатингиз давлат мустақиллигининг 25 йиллиги билан самимий муборакбод этаман. Ўзбекистонга равнақ, халқингизга бахт-саодат, мустаҳкам соғлик, фаровонлик ва улкан зафарлар тилайман.\nДато Норайни бинти Абд Ҳамид


Туркманистонда яна амнистия эълон қилинди\n06 июл 2022, Тошкент вақти: 08:11\nТуркманистон президенти Қурбонқули Бердимуҳаммедов мингдан ортиқ маҳбусни озод қилишга буйруқ берди. Улар мамлакат байроғи куни нишонланадиган 19 февралда қамоқдан чиқариб юборилиши кутилмоқда.\nПрезидент мурувват кўрсатган 1269 маҳбусдан 190 таси аёллардир. Бироқ амнистияга тушганлар орасида Туркманистондаги машҳур сиёсий маҳбуслар йўқ. Диссидентлар ёки инсон ҳуқуқлари ҳимоячилари тақдири номаълумлигича қолмоқда.\nБир йил олдин президентликка сайланган Қ.Бердимуҳаммедов марҳум президент Сапармурод Ниёзов каби ҳозиргача маҳбусларга бир неча амнистия эълон қилди. Аммо авфга тушганларнинг аксари уч ойдан кам муддатга озодликдан маҳрум этилганлар эди.\n13 февраль кунги нутқида Қ.Бердимуҳаммедов амнистия қилишни давом эттиришини билдирди.\n“Аввал айтиб ўтганимдек, йил давомида ҳар бир байрам арафасида маҳбусларни амнистия қиламиз”, – деди Туркманистон раҳбари.\nТуркманистондаги энг машҳур сиёсий маҳбус, собиқ ташқи ишлар вазири Борис Шихмуродовнинг тақдири номаълум бўлиб қолмоқда. Кўпчилик у қамоқда вафот этган бўлиши мумкинлиги хусусида хавотир билдирмоқда.\nБ.Шихмуродов 2002 йил ноябрда ўша пайтдаги президент Ниёзовга суиқасд уюштиришга уринганликда айбланган.\nУнинг ўғли Байрам Шихмуродов рўйхатга олинмаган Туркманистон Республикачи партияси раҳбаридир. У отасини 2002 йилдан бери кўрмагани, яқинлари унинг тақдирини ҳақида маълумот олиш учун қилган уринишларнинг барчаси самарасиз бўлганини маълум қилди.\n“Ҳозирча, афсуски, вазият ҳеч ўзгаргани йўқ. Худди олдингидек, биз отамнинг қачон қўйиб юборилиши ёки унинг тириклиги ҳақида ҳеч нарса билмаймиз. Январда у қамалганига беш йил тўлди. Марҳум Ниёзов 25 ноябрь иши бўйича қамалганларга беш йилдан кейин яқинлари билан учрашишга рухсат берилишини айтганди. Шунга қарамай, бу борада ҳеч нарса ўзгаргани йўқ. Биз Туркманистон раҳбариятига доимий равишда мактублар билан мурожаат қиламиз. Учрашув у ёқда турсин, шу пайтгача мурожаатларимизга улардан бирор марта жавоб олмадик”, – деди Байрам Шихмуродов.\nИнсон ҳуқуқлари фаоли Аннақурбон Омонқиличев ва Сапардурди Ҳожиев ҳам 2006 йил июнь ойидан бери, ҳуқуқ ҳимоячилари фикрича, уйдирма айбловлар билан қамоқда сақланмоқда. Улар Туркманистон қамоғида аянчли муносабат оқибатида вафот этган “Озодлик” мухбири Ўғилсапар Муродова билан бирга қўлга олинган эди.\nХалқаро ташкилотлар, жумладан, “Халқаро амнистия” ташкилоти ҳам Туркманистон раҳбарияти эълон қилаётган амнистиялардан умидвор эмас.\n“Биз Туркманистонда бир неча кишини, масалан, Аннақурбон Омонқиличев ва Сапардурди Ҳожиевни “виждон тутқунлари”, деб эълон қилганмиз. Шунингдек, биз Туркманистонда бир қанча сиёсий маҳбуслар ҳам бор, деб ўйлаймиз. Улар қайтадан адолатли суд қилиниши ва барча далиллар ҳаққоний қайта кўриб чиқилиши керак. Уларга зарурий ҳуқуқий ёрдам кўрсатилиши керак”, – дейди “Халқаро амнистия” вакиласи Анна Сандер Плассман.


Гатимак – medu.uz – Дорилар ҳақида маълумотлар ўзбек тилида\nHome Йўриқномалар Гатимак\nТаъсир қилувчи модда (ХПН): гатифлоксацин (gatifloxacin)\nҲар 200 мл сақлайди:\nСувсиз декстроза БФ 5% ҳ/ҳ\nИнъекция учун сув БФ q.s.\nТаърифи: оч-сариқдан яшил-сариқ ранггача бўлган тиниқ рангли эритма.\nПрепаратнинг курслик дозаси Гатимакнинг инфузиясидан таблетка шаклига ўтиш имконияти билан шахсий равишда танланади.\n400 мг/200 мл FFS флакон, ўрам киритмаси билан картон қутига жойланган.\nЁруғликдан ва совуқдан ҳимояланган жойда, 25оС дан юқори бўлмаган ҳароратда сақлансин.


ёхуд Маҳмудхўжа Беҳбудийни ким ўлдирганди?\nМаҳмудхўжа Беҳбудий таваллудининг 145 йиллигига\nЖадидчилик ҳаракатининг тобора тўлқинланиб, сафлари кенгайиб бораётганидан хавотирга тушган мустамлакачилар асосий зарбани унинг раҳнамоларига қаратишди. Жадидлар етакчиси Маҳмудхўжа Беҳбудий ёвуз фитнанинг биринчи қурбони бўлди. Бу мудҳиш воқеанинг юз берганига ҳам бир асрдан ошди.\nМаҳмудхўжа Беҳбудийни ким ўлдирди, нима учун, қабри қаерда? Бу саволларга жавоб топишга Абдурауф Фитрат, Садриддин Айний, Ҳожи Муин ва бошқа сафдошлари унинг ўлимидан кейин дарҳол киришган бўлсалар, бу борадаги кенг кўламли изланишлар, тадқиқотлар истиқлолга эришганимиздан сўнг олиб борилди. Жадидшунослар, тарихчилар, адабиётшунослар бу соҳада матбуот саҳифаларида қатор мақолалар эълон қилдилар.\nФилология фанлари доктори, академик Наим Каримовнинг "Беҳбудийнинг сўнгги кунлари" ("Тафаккур" журнали. 2005 йил 3-сон, 64-74-бетлар) тадқиқот-мақоласи юқоридаги саволларга жавоб беришда муҳим манба ҳисобланади. Аммо мақоланинг ёзилганига кўп йиллар ўтгани учун бу санадан кейинги йилларда Беҳбудийнинг ўлими билан боғлиқ янги маълумотлар аниқланган-аниқланмаганини билиш мақсадида Наим Каримов, тарих фанлари доктори, профессор Қаҳрамон Ражабов, беҳбудийшунос олим, филология фанлари номзоди Ҳалим Саййид (Ҳалим Саидов), профессор Поён Равшанов, "Олтин мерос" халқаро жамоат фонди вилоят муассасаси раҳбари Шарофат Ашурова билан мулоқот қилдим. Юқоридаги манбалар ва ушбу суҳбатларда келтирилган маълумотлар асосида ушбу мавзуни ёритишга чоғландим.\nТарихдан маълумки, Маҳмудхўжа Беҳбудий қизғин маърифий-сиёсий фаолият олиб бораётган пайтда Қўқон хонлигига қарашли ҳудудлар, шунингдек, у таваллуд топган Самарқанд замини большевиклар тасарруфида эди. Бухоро амирлиги ва Хива хонлиги эса ҳали мустақил давлат ҳисобланса-да, улар қизил ҳокимиятнинг кучли таъсири остида яшарди.\nБольшевикларнинг юртимизда ҳукмронлик қилаётган маъмурлари Беҳбудийнинг маҳаллий миллат орасида ошиб бораётган обрўси, янги ҳокимиятга мухолифлигини ҳисобга олиб, у билан муроса қилишга, ҳаттоки, ўз томонларига ағдариб олишга ҳаракат қилишди. Шу мақсадда унинг мусулмон маориф ишлари шуъбаси мудири, кейинчалик маориф комиссари бўлиб ишлашини маъқуллашди.\nБеҳбудий вазифасидан келиб чиқиб, Самарқанддаги мактабларга тез-тез борди, маориф ишининг аҳволи билан яқиндан танишиб, болаларни яхши билим олишга даъват қилган. Лекин маҳаллий зиёлиларга нописандлик билан қаровчи Европа миллатига мансуб шовинистлар унга нисбатан ҳақоратли муносабатда бўлган.\nБоз устига, Самарқандда бу пайтда бегуноҳ кишилар қамоққа олинган, маориф ишлари таназзулга учраб, диний қадриятлар оёқости қилинган. Беҳбудий бу ишларга бирор чора топиш умидида 1919 йил февралида Тошкентга бориб, большевик раҳбарлар билан учрашган. Бундан ҳеч бир натижага эриша олмаганидан ўз вазифасини топширишга мажбур бўлган.\nСадриддин Айний хотираларига қараганда, Беҳбудий Тошкентдан келгандан сўнг уни кайфиятсиз ҳолда кўрган. Орадан бир неча кун ўтар-ўтмас жадидлар етакчиси сафарга кетганлиги ва шаҳид бўлганини эшитиб, ҳайрат ва ҳасратда қолган.\nҚўқон мухторияти шўролар томонидан йўқ қилингандан сўнг жадидлар Туркистон мустақиллиги йўлида курашни давом эттириб, хорижий давлатлар билан алоқа ўрнатиш, улардан ҳарбий, моддий ва маънавий ёрдам олишга умид боғлаган. Маҳмудхўжа Беҳбудийнинг ҳам нияти шундай эди. Энди у, Наим Каримов таъбири билан айтганда, ҳуррият учун курашнинг яширин жабҳасидан ўрин эгаллайди.\nШу мақсадда унинг маслакдош биродарлари икки гуруҳга бўлиниб, Беҳбудий бошчилигидаги бир гуруҳ Самарқанддан, таниқли маърифатпарвар, Туркистон Мухторияти хазиначиси Саидносир Миржалолов бошчилигида яна бир гуруҳ Тошкентдан махфий равишда йўлга чиқиб, Бокуда учрашиш ҳақида келишиб олади.\nСаидносир Миржалолов Бокуга етиб бориб, Беҳбудийнинг келишини кутади, аммо ундан дарак бўлмагач, ўзи Истанбулга боради. Бу ерда бир ой яшаб, яна Бокуга қайтиб келади. Шу вақтда татар зиёлиси Ғозиолим Юнусов ва Нуриддинбек Худоёрхонов ҳам Истанбулда Беҳбудийнинг келишини кутаётган эдилар. "Мен Нуриддинбек Худоёрхонов билан бирга, - деган эди кейинчалик Ғозиолим Юнусов, - Туркия ҳукумати ҳамда "Иттифоқ ва тараққий" партияси етакчилари билан учрашиш, улардан Туркистонни Совет Россиясидан ажратиб олишга қаратилган ишимизга ёрдам ва кўрсатмалар олиш учун борганман. Талъат пошшо Ғози Олим Юнусов ва Саидносир Миржалоловга бу масалани Миллатлар лигаси олдига қўйиш лозимлиги, бунинг учун Женевага боришни маслаҳат берган. Аммо улар Женевага боришмаган.\nБеҳбудий ҳазратлари аслида қаерга бормоқчи бўлган? Шўролар даврида нашр этиладиган, жилдлари ва нусхалари жиҳатидан биринчи ўринда турадиган қомус - "Катта совет энциклопедияси" (БЭС)да ёзилишича, АҚШ президенти Вилсон совет Россиясига қарши курашаётган барча мухолиф гуруҳларга хат йўллаб, уларнинг раҳбарларини Туркияда ўтказиладиган конференцияга таклиф этган. Тахминга кўра, Маҳмудхўжа Беҳбудий ва Саидносир Миржалилов ҳамроҳлари билан шу конференцияда иштирок этиш учун 1919 йил март ойида йўлга чиққан.\nТарихчи олим Мавлон Ваҳобов шўро даврининг махфий архивларида сақланаётган мавзуга оид ҳужжатларни ўрганиб, бошқача фикрни айтган. Парижда биринчи жаҳон уруши ғолиблари - Антанта давлатлари ўртасида Версаль конференцияси давом этаётган пайтда "Миллий иттиҳод" ташкилоти топшириғига мувофиқ миллатчилардан бир гуруҳи Парижга юборилган. Беҳбудий ва Мулла Мардонқул Шомуҳаммад ўғли Бухоро орқали Эронга ўтиб, у ердан Парижга бормоқчи бўлиб йўлга чиқди.\n"Бу икки фикрнинг қайси бири тўғрилигидан қатъи назар, - деб ёзади академик Наим Каримов, Маҳмудхўжа Беҳбудий ҳамроҳлари билан Ўзбекистонни большевиклар асоратидан халос қилиш учун нажот излаб, Оврупо сари йўлга чиққан эди.\nФилология фанлари номзоди Ҳалим Саййиднинг тадқиқотларига кўра, Беҳбудий 1919 йилнинг март ойи бошларида ҳамроҳлари билан бирга сафарга чиқиб, бир ҳафталик йўлдан кейин Қарши шаҳрига етиб борган ва қўлга тушган. Бу маълумот Беҳбудий ҳамроҳлари билан Самарқанддан Қаршига Шаҳрисабз орқали боришда ҳибсга олиниб, икки ой тутқунликда сақланганидан сўнг Қаршига юборилганлиги тўғрисидаги хабарни инкор этади. Чиндан ҳам ўша пайтда Самарқанддан чиқиб, Жом орқали қадимги йўлдан Қарши шаҳрига бемалол етиб бориш имкони бор эди, масофа ҳам анча қисқарарди.\nИшончли маълумотларга кўра, Беҳбудий ва унинг ҳамроҳлари Қарши шаҳрида большевикларнинг Бухородаги элчихона хизматчиси Уткин таъсири билан амир томонидан тутилган. Чет элда чоп этиладиган "Миллий Туркистон" газетасининг 1950 йил 66-сонида босилган мақолага кўра, Беҳбудий "жадидчи" дея амирнинг буйруғи билан ўлдирилган. Бу эса, ниқоб эди, деб ёзган газета. Абдурауф Фитрат ҳам Беҳбудийнинг ўлимида Бухоро амирини эмас, балки Туркистондаги совет ҳокимиятини айбдор деб билган. Чунки Беҳбудий амир учун эмас, балки шўролар учун хавфли шахс ҳисобланган. Шўро гумашталари унинг ўлимида айблари йўқлигини ниқоблаш учун турли усулларни қўлладилар.\n1920 йил март ойида Беҳбудий ўлими тафсилотларини аниқлаш учун етти кишилик комиссия тузилган ва унинг хулосаси матбуотда чоп этилган. Оиласига моддий ёрдам кўрсатилган. Олдин тузилган етти кишилик комиссиядан ташқари беш кишилик комиссия ҳам тузилиб, унга қотилларни ахтариб аниқлаш ва қамоққа олиш, марҳумнинг жасадини топиб, Самарқандга олиб келиш вазифаси топширилган эди. Аммо бирорта комиссия ўз олдига қўйган вазифани бажара олмаган. Қарши шаҳрининг ҳукумат бошида турган одамлари бу комиссияларга ишлаш имконини бермаган.\n1926 йилда Беҳбудий вафотининг етти йиллиги кенг хотирланади. Қарши шаҳрига Беҳбудий номи берилади, шўро матбуотида Беҳбудийга бағишланган кўплаб мақолалар чоп этилади. Самарқанд театрида бу фожиа ҳақида ҳикоя қилувчи "Маърифат қурбонлари" спектакли намойиш этилади.\nТаниқли адабиётшунос олим Солиҳ Қосимовнинг таъкидлашича, Беҳбудийнинг ўлими ҳақидаги хабар тарқалгач, бутун Туркистон бўйлаб мотам кечалари ўтказилади. Унинг "Падаркуш" пьесаси саҳналаштирилади.\nШу тахлит Туркистондаги шўро раҳбарлари Беҳбудийнинг қатл этилишида большевикларнинг ҳеч қандай айби йўқлиги, бунда Бухоро амирлигини бошқараётган Амир Олимхоннинг қўли борлигига халқни ишонтирмоқчи бўлган.\n- Совет давлатининг Беҳбудийни амир қўли билан ўлдиришдан мақсади эса, деб ёзади Абдурауф Фитрат, - бир томондан "Ёш бухороликлар"да амирга нисбатан қаҳр ва ғазаб тўлқинини уйғотиш, иккинчи томондан "Ёш бухороликлар" ёрдамида Бухоро амирига қарши юриш бошлаш, амирликни тугатиб, уни совет ҳокимияти таркибига қўшиб олиш эди. Уларнинг бу ёвуз мақсади 1920 йил 2 сентябрда амалга оширилганини яхши биламиз.\n"Инқилоб" журналининг биринчи сонида эълон қилинган Беҳбудийнинг ўлимидан уч кун олдин гўё "васиятнома" ёзгани хабари сохта бўлиб чиқди. Адабиётшунос Солиҳ Қосимовнинг сўзларига қараганда, "Маърифат қурбонлари" пьесасидаги Беҳбудий вафоти олдидан ўқиладиган монолог совет махфий хизмати саъй-ҳаракати билан унинг "васиятномаси" сифатида тарқатилган. Агар "васиятнома" рост бўлганда, - дейди олим, - табаррук ҳужжат сифатида Беҳбудийнинг Айний, Фитрат, Чўлпон сингари садоқатли дўстлари ва шогирдлари асарларида тилга олинарди.\nБеҳбудий ва ҳамроҳлари Қаршида ушланиб, бир неча кун зиндонда ётганларидан сўнг, уларга ўлим жазоси берилгани ва зиндон ёнидаги амирликка қарашли чорбоғда қатл қилинишлари ҳақида хабар берилган. Шу чорбоғда уларга тўрт қабр қаздирилган.\nҚатл белгиланган кунда Беҳбудий ҳазратлари таҳорат олиб, намоз ўқиб олишни сўраган. Аммо ибодат қилишига рухсат берилмаган. Аввал Беҳбудийнинг бошини кесишган, сўнгра навбатма-навбат ҳамроҳлари шу йўсинда ўлим топишган. Шаҳидларнинг жасадлари ўзлари қазиган қабрларга кўмилиб, сир сақлаш учун усти текислаб юборилган.\nМаҳмудхўжа Беҳбудийнинг фожиали ўлими ҳақидаги хабар анча кеч, "қорлар эриб, излар босилгандан" сўнг тарқатилган.\nБу ҳақда Фитрат, Айний, Чўлпон марсиялар ёзишади, унинг ўлими сирларини билиш, жасади қаерга дафн этилганини аниқлаш ҳаракатига тушишади. "Бухоро ахбороти" газетасининг 1923 йил 3 октбярь сонида Айний ҳазратлари номидан берилган мақолада "Маҳмудхўжа Беҳбудий афандининг қабри бу кунда топилиб, устига ҳайкал ишланиб ётадир" деган хабар берилди. "Мазкур шов-шувли хабардан кейин ҳам, - дейди Наим Каримов, - Беҳбудий ва ўртоқларининг қаерга дафн этилгани масаласи ҳамон ечилмай келади".\nЧўлпон 1920 йилда Беҳбудий хотирасига бағишланган шеърида Беҳбудий қабрини ахтариш жуда хавфли эканини айтган эди. Чунки бу даврга келиб, ҳозирги Ўзбекистоннинг барча ҳудудлари большевиклар қўлига ўтган эди. Демак, Беҳбудийнинг қабрини излаш имкони 20; 30 йилларда, ундан кейин ҳам бўлмаган. Боз устига 1937 йилда Қарши шаҳридан ва кўплаб мактаблардан Беҳбудий номи олиб ташланади.\nҚашқадарёлик баъзи зиёлилар ҳам шўро даврида Беҳбудий қабрини топиш юзасидан зимдан иш олиб боришди. Истиқлолдан сўнг бу соҳада Чори Ҳамро, Бегали Қосимов, Соли Пўлатов, Самар Нуров, Поён Равшанов, Шарофат Ашурова кўп саъй-ҳаракатлар қилишди.\nАдиба Шарофат Ашурованинг таниқли журналист ва ёзувчи (марҳум) Самар Нуров билан қилган суҳбатида ҳам кўп саволларга жавоб топиш мумкин: "Маҳмудхўжа Беҳбудийнинг кимлиги, қабрини пинҳон сақлашларидан аёнки, у ҳам битта сиёсий ўйин эди. Чунки, унинг номини кўтарганлар қатағонга учрадилар. Бу ном ортидан минглаб юртдошларимиз изсиз кетганини оталаримиз афсус билан айтган эдилар. Сўнгра яна етмишинчи йиллар бир уйғониш бўлди, бу гал ҳам уддабуронлик билан халқни чалғитдилар. Гўёки маърифат учун курашганларнинг қабрини эъзозлаш мақсадида 4 қабр қаерлардан кўчирилиб, Қарши шаҳридаги болалар истироҳат боғига ўрнатилди, пойига машъалалар ёқиб қўйишди. Ўша эъзозланган қабрларнинг бирида Беҳбудий ётгани айтилди. Яна ким билади бу сиёсатдонлар у ерга кимларнинг қабрини қўйганлар, ўзларига аён. Аммо тутлар ёнидаги қабрлар жойида турганди, назаримда".\nҲамон Беҳбудийнинг қабри қаердалиги аниқ эмас. Бу борада турли қарашлар ҳам бор. Бироқ бу масалада баҳслашиш, тортишувларнинг ҳожати йўқ, назаримда. Шуниси аниқки, буюк жадид, маърифатпарвар, миллат фидойиси Маҳмудхўжа Беҳбудийнинг сўнгги бекати - Қарши шаҳридир. У шу кўҳна заминда мангу уйқуда ётибди.


Қандай қилиб ижодий жамоа тузиш мумкин? | Azam Abidov\nВа ёки, айтайлик, сиз ўқишни битиргансиз. Албатта мактаб, лицей, газета-журнал, нашриёт таҳририяти, радио ё телевидение каби иш берувчиларни излаб юришингиз шартмас. Сиз ўзингиз ИШ БЕРУВЧИга айланинг! Қандай қилиб, дейсизми?\nДейлик, сиз шоир, ёзувчи, таржимон ва ё рассом сифатида нега, масалан, Фарғона ё Хивада Адабий агентлик ва ёки Шаҳрисабз ё Наманганда Санъат галереяси очмайсиз? Ва ё энг баҳаво жойлардаги болалар оромгоҳининг бир бурчини Халқаро ижод уйига айлантирсангиз қандоқ бўларкин?\nМен бирданига қандайдир йирик уюшмалар очинг, демайман, балки ҳаракатни кичик-кичик ижодий жамоалар меҳнат қиладиган митти уюшмалар тузиш ва уларни оёққа турғизишдан бошланса, бир кун улар йирик бирлашмалар учун асос бўлади.\nАлбатта, маслаҳат бериш осон! “Ахир миттигина бир янги иш очишнинг ўзи бўладими? Унинг юридик мақоми, шакли қандай бўлади? Ким бунга маблағ берарди?” каби саволлар бўлиши табиий. Бироқ, бу иш жуда қийинмас, маблағ шакллантиришнинг йўллари ҳам ёпиқ эмас, имкони бор, ахир қўлингизда қоғозга туширилган, яхши асослаб берилган, бюджети аниқ-тиниқ кўрсатилган зўр ижодий ғоя-таклиф турибди!\nЎзингиз, оилангиз ва дўстларингизнинг беғараз ёрдамига суянинг – буни ўзингиз ҳам яхши биласиз;\nМаҳаллий ҳокимиятнинг адабиёт ва санъат учун ажратадиган бюджети мавжуд, улар билан ғоянгизни бўлишинг, бемалол ёрдам сўранг. Ҳукуматнинг ўз маблағи йўқ, балки у халқ тўлаган солиқлар ва бошқа тушумлар ҳисобига бюджет тузади, яъни сиз адабиёт ва санъат учун ҳокимиятдан маблағ сўрар экансиз, у пул кимнингдир шахсий чўнтагидан чиқмайди, бу халқ пулининг арзимас бир қисми халқ адабиёти ва санъати учун йўналтирилишини англатади;\nНодавлат нотижорат ташкилотларни (ННТ) қўллаб-қувватлаш жамғармаси мавжуд, улар ҳар йили ННТлар учун танлов ўтказиб, энг яхши лойиҳалар учун пул беради;\nХалқаро ташкилотлар (Ўзбекистондаги Бирлашган Миллатлар Ташкилоти, Европада Хавфсизлик ва Ҳамкорлик Ташкилоти, Япония Халқаро Тараққиёт Агентлиги (JICA), Корея Халқаро Тараққиёт Агентлиги (KOICA), АҚШ Халқаро Тараққиёт Агентлиги (USAID) ва ҳоказо) беғараз грантлари;\nЎзбекистондаги Гёте институти, Швейцария ҳамкорлик агентлиги, Британия Кенгаши (British Council), Виктор Гюго номли француз маданияти маркази каби ташкилотлар билан ҳамкорлик дастурлари тузиш;\nЎзбекистон ва чет элдаги филантроплар, саховатли шахслар ёрдами – Бу нарса бир кун келиб, биздаям йўлга қўйилиши керак. Илғор мамлакатларда хусусий шахслар ўзларининг йирик моддий ва маънавий ресурсларини адабиёт ва санъат ташкилотларига, адабиёт музейларига мерос-ҳадя қилиб қолдиришади. Шу боис адабиёт ва санъат мустақил ва ривожланган.\nБугунча шу; бу мавзуда ҳали кўп керакли маълумотларни ўртоқлашаман, инша Аллоҳ! Ёзганларимдан хулоса чиқариб, ҳозирдан ўзингизнинг лойиҳангизни очишни ўйланг, ёрдам-маслаҳат керак бўлса, менга тортинмай айтиб туринг, ижодкор дўстим!


Трамп "Клинтоннинг 10 та афсонавий ёлғони" деб номланган сайтни ишга туширди\n10:28 / 24.06.2016\nАҚШ президенти лавозимига номзод Дональд Трамп "Клинтоннинг 10 та афсонавий ёлғони" деб номланган сайтни ишга туширди. Шу тариқа Трамп навбатдаги марта мамлакат президенти курсисига курашда ўзининг асосий рақиби Хиллари Клинтонни ёмон отлиқ қилишга уринмоқда.\nИнтернет фойдаланувчилар LyingCrookedHillary.com манзилида жойлашган сайтга кириб, 2012 йилда Ливиянинг Бенгази шаҳрида юз берган воқеаларни эслатувчи видеоёзувни кўришлари мумкин. Ўшанда АҚШ элчихонасига ҳужум оқибатида бир неча фуқаро, жумладан элчи ўлдирилганди.\nЎша вақтда Клинтон АҚШ Давлат котиби бўлган. Ўшанда кўпчилик Бенгазидаги элчихонага ҳужум учун айбни Клинтон зиммасига юклаганди.


Катта ёки кичик қазои ҳожат қилганда қиблага қараб ўтирмаслик\nАбу Аййуб Ал-Ансорий (розияллоҳу анҳу)дан ривоят килинди; у деди: Расулуллоҳ саллаллоҳу алайҳи ва саллам айтдилар: «Ҳожатга борганингизда, хоҳ катта, хоҳ кичик қазои ҳожат қилсангизлар, қиблага қараб ўтирмангизлар, қиблага орқа ҳам ўгирмангизлар. Лекин кунчиқарга ёки кунботарга қараб ёки орқа қилиб ўтирингизлар!» (Бу ҳукм Мадина аҳолиси учун ҳамда қибласи кунчиқар ёки кунботар томонда бўлмаган юртлар учундир.)\nАбу Аййуб айтадики: «Шом (шаҳри)га келганимизда, (айрим) ҳожатхоналарнинг қиблага қаратиб қурилганини кўрдик. Бу ҳожатхоналарга кирганимизда (имкон қадар) қибладан бурилиб ўтирардик ва чиққач, Аллоҳга истиғфор айтар эдик».\nБу бобда Абдуллоҳ ибн Ҳорис ибн Жазъ Аз-Зубайдий, Маъкил ибн Абдул Ҳайсам, (уни Маъкил ибн Абу Маъкил ҳам дейишади), Абу Ҳурайра ва Саҳл ибн Ҳунайфдан ҳадис ривоят қилинган.\nАбу Аййубнинг ҳадиси бу бобда ривоят қилинган ҳадисларнинг энг ҳасани ва энг саҳиҳидир. Абу Аййубнинг исми - Холид ибн Зайд. Аз-Зуҳрийнинг исми - Муҳаммад ибн Муслим ибн Убайдуллоҳ ибн Шиҳоб Аз-Зуҳрий, куняси эса - Абу Бакр.\nАбул Валид Ал-Маккий айтади: Расулуллоҳ саллаллоҳу алайҳи ва салламнинг «Хоҳ катта, хоҳ кичик қазои ҳожат қилсангизлар, қиблага қараб ўтирмангизлар, қиблага орқа ҳам ўгирмангизлар» деган ҳадисларнинг маъноси ҳақида Абу Абдуллоҳ Муҳаммад ибн Идрийс Аш-Шофиъий, бундай дейди. «Бу фақат қирларда ва очиқ ерлардадир. Ёпиқ жойларда эса қиблага қараб ўтиришга рухсат бор». Исҳоқ ибн Иброҳим ҳам шундай деган.\nАҳмад ибн Ҳанбал бундай дейди: «Расулуллоҳ саллаллоҳу алайҳи ва салламнинг рухсатлари, киши катта ёки кичик қазои ҳожат пайтида орқасини қиблага қилиб ўтириши мумкинлигига оиддир. Қиблага қараб ўтириш масаласига келсак, бундай қилмаслик керак. (Бунга рухсат йўқ). Аҳмад ибн Ҳанбал на очиқ ерларда, на пана жойларда қиблага қараб ўтирмаслик керак, деган фикрда эканлиги англашилади.


ИНСОНПАРВАРЛИК ТАМОЙИЛЛАРИ - Ўзбекистон овози газетаси\nОлий Мажлис Қонунчилик палатасидаги ЎзХДП фракциясининг кенгайтирилган йиғилиши бўлиб ўтди. Унда Ўзбекистон Республикаси Олий суди томонидан киритилган «Ўзбекистон Республикасининг Жиноят, Жиноят-процессуал ва Жиноят-ижроия кодексларига ўзгартиш ва қўшимчалар киритиш тўғрисида»ги қонун лойиҳаси биринчи ўқишда муҳокама қилинди.\nТаъкидлаш керакки, фракциянинг аввалги мажлисларидан бирида ушбу қонун лойиҳасини Олий Мажлис Қонунчилик палатаси кўриб чиқиши учун қабул қилиш мумкинлиги тўғрисида қарор қабул қилинган эди. Бугунги йиғилишда эса қонун лойиҳаси концептуал жиҳатдан кўриб чиқилди.\nФракция аъзолари эътироф этганидек, кейинги йилларда мамлакатимизда суд-ҳуқуқ тизимини ислоҳ этиш ва жиноий жазоларни либераллаштиришга қаратилган ислоҳотлар замонавий ҳамда барқарор жиноят қонунчилигини шакллантиришга замин яратди. Ушбу қонуннинг қабул қилиниши эса жиноят қонунчилигини янада ривожлантириш бўйича суд-ҳуқуқ ислоҳотларининг навбатдаги босқичи сифатида хизмат қилади. Фракция аъзолари қонун лойиҳаси муҳокамасида мазкур ҳужжатни қабул қилиш зарурати, қонун лойиҳаси концепциясининг мазмун-моҳиятига эътибор қаратди.\n— Қонун лойиҳасида суд томонидан жарима тариқасида жазо тайинланган шахсга нисбатан судга қадар қамоқда сақланган муддатини ҳисобга олиш тартиби белгиланмоқда, — деди ЎзХДП фракцияси аъзоси Фахриддин Ражабов. — Шунингдек, ижтимоий хавфи катта бўлмаган жинояти, эҳтиётсизлик оқибатида содир этган жинояти учун ва қасддан амалга оширган унча оғир бўлмаган жинояти учун озодликдан маҳрум қилиш билан боғлиқ бўлмаган жазо турли сабабларга кўра, суд томонидан озодликдан маҳрум қилиш жазосига алмаштирилган маҳкумлар учун тайинланган жазони манзил-колонияларда ўташ тартибини жорий этиш назарда тутилмоқда. Ушбу меъёрнинг қўлланилиши маҳкумларга нисбатан инсонпарварлик муносабатини янада кучайтиради. Шунингдек, фуқароларнинг қонун олдида тенглигини ифодалайди ва адолатлилик тамойилларини ўзида мужассам этади. Бу жиноят-ижроия қонунчилигининг янада либераллашишини таъминлайди.\n— Мазкур қонуннинг қабул қилиниши инсон ҳуқуқлари ҳимоясини янада кучайтиришга хизмат қилади, — деди ЎзХДП фракцияси аъзоси Абдуғаффор Қирғизбоев. — Шуни айтиш керакки, жиноий жазо айбдор шахсларга азоб бериш мақсадида эмас, балки уларни тузатиш, қайта тарбиялаш учун, жиноий фаолиятни давом эттиришга тўсқинлик қилиш, янги жиноятлар содир этилишининг олдини олиш мақсадида қўлланилади, деган тамойилни амалда рўёбга чиқаришни таъминлайди.\nТаъкидлаш лозимки, ЎзХДП Дастурида бутун дунёда эътироф этилган инсоннинг асосий ҳуқуқ ва эркинликларига риоя қилиш, уни рўёбга чиқаришнинг ҳуқуқий кафолатлари ҳамда амалий механизмларини такомиллаштириб бориш масаласига алоҳида эътибор қаратилган. Фракция аъзолари қонун лойиҳаси муҳокамасига ана шу нуқтаи назардан ёндашдилар.\nЙиғилиш якунига кўра, ушбу қонун лойиҳасини концептуал жиҳатдан қўллаб-қувватлаш юзасидан тегишли қарор қабул қилинди.\nШунингдек, партия дастурий мақсадлари ва электорат манфаатларидан келиб чиққан ҳолда қонун лойиҳасини янада такомиллаштиришга қаратилган таклифларни ишлаб чиқиш бўйича тузилган фракция ишчи гуруҳига ишни изчил давом эттириш, тайёрланаётган таклифларнинг аниқ ҳамда асосли бўлишига янада жиддий эътибор қаратиш вазифалари топширилди.


ИЛК АРИФМЕТИК МАШҒУЛОТ — Марғилон ҳақиқати\nИЛК АРИФМЕТИК МАШҒУЛОТ\nҲилолахон Мухамедова раҳбарлик қилаётган 12-МТМда амалий семинар машғулоти бўлиб ўтди. Унда шаҳар Педагогика коллежининг тажрибали устозлари, амалиёт раҳбари Тўлқиной Абдужабборова, Мактабгача таълим бўлими мудири Ҳавохон Қурбонова ҳамда МТМларнинг мудир ва тарбиячилари иштирок этдилар. Машғулотни бўлажак тарбиячи, шаҳримиздаги Педагогика коллежининг аълочи ва фаол ўқувчиси Ситора Шодмонова олиб борди.\nМашғулот МТМнинг “Қуёнча “номли ўрта гуруҳ тарбияланувчилари ўртасида ”Илк қадам ” давлат дастури асосида “Бир бутунни бўлакларга бўлиш” мавзусида бўлиб ўтди. Тадбир давомида ташкилланган “Одобинг-обрўйинг” мавзусидаги маънавий сабоқ дарси ҳам кичкинтойларда катта қизиқиш уйғотди.\n-Мен бугунги машғулот давомида айи- рув, қўшув, бўлув каби илк математик тушунчаларни билиб олдим. Машғулотимиз жуда ҳам таассуротларга бой бўлди. Биз турли хил ўйинчоқлар ва мевалар орқали бир бутунни бўлакларга бўлдик ва бўлишни ўрганиб олдик,-дейди боғча тарбияланувчиси Мумтоза Номонжонова.\nТадбирда Азизахон Аҳмаджонова, Муҳаррамой Юнусова, Мубинахон Абдуқодирова, Абдумалик Раҳматов ҳамда Абубакир Турғунов каби тарбияланувчилар ҳам зукколик ва топқирлик билан иштирок этдилар. Улар тезкор саволларга аниқ жавоб қайтаришга эришдилар.\nКичкинтойлар билимини ошириш ва уларнинг дунёқарашини кенгайтиришда намунали амалий машғулотларнинг аҳамияти катта бўлмоқда. Зеро, МТМлар дастлабки билим ўчоғи ва тарбия масканидир.


Тринтал | medu.uz - Дорилар ҳақида маълумотлар ўзбек тилида\nHome Йўриқномалар Тринтал\nПрепаратнинг савдо номи: Тринтал С.Т.\nЧиқарилиш шакли: 2% инъекция учун эритма, 5 мл дан ампулаларда.\n1 мл эритма таркиби сақлайди:\nФаол модда: пентоксифиллин – 20 мг.\nЁрдамчи моддалар: натрий хлориди – 7 мг, инъекция учун сув – 1 мл гача.\nПентоксифиллин метилксантиннинг ҳосиласидир. Пентоксифиллиннинг таъсир механизмини фосфодиэстеразани сусайиши ва қон томирларининг силлиқ мушак ҳужайраларида, қон ҳужайраларида, шунингдек бошқа тўқима ва аъзоларида цАМФ ни тўпланиши билан боғлайдилар. Пентоксифиллин тромбоцитлар ва эритроцитларнинг агрегациясини тормозлайди, уларнинг эгилувчанлигини оширади, қон плазмасида фибриногеннинг ошган концетрациясини камайтиради ва фибринолизни кучайтиради, бу қоннинг қовушқоқлигини камайтиради ва унинг реологик хусусиятларини яхшилайди. Бундан ташқари, пентоксифиллин кучсиз миотроп қон томирларини кенгайтирувчи таъсирни чақиради, томирларнинг умумий периферик қаршилигини бироз камайтиради, мусбат инотроп таъсирга эга. Пентоксифиллинни қўллаш натижасида энг юқори даражада қўл-оёқларда, марказий нерв тизимида, ўртача даражада – буйракларда микроциркуляция ва тўқималарни кислород билан таъминланиши яхшиланади. Препарат коронар томирларни бироз кенгайтиради.\nАсосий фармакологик фаол метаболити 1-(5-гидроксигексил)-3,7-диметилксантин (метаболит I) кон плазмасида ўзгармаган модданинг концентрациясидан 2 марта ортиқ концентрацияда аниқланади ва у билан қайтар биокимевий мувозанат ҳолатида бўлади. Шунинг учун пентоксифиллин ва унинг метаболитини фаол бир бутун модда сифатида қаралиши мумкин.\nПентоксифиллиннинг ярим чикарилиш даври 1,6 соатни ташкил қилади. Пентоксифиллин тўлиқ метаболизмга учрайди, 90% дан ортиғи конъюгацияланмаган сувда эрувчан қутбланган метаболитлари кўринишида буйраклар орқали чиқарилади. Дозанинг 4% дан камроғи аҳлат билан чиқарилади. Буйраклар фаолиятини оғир бузилишлари бўлган беморларда метаболитларни чиқарилиши секинлашган. Жигар фаолиятини бузилиши бўлган беморларда пентоксифиллиннинг ярим чиқарилиш даврини узайиши аниқланган.\nАтеросклеротик энцефалопатия, ишемик церебрал инсульт; дисциркулятор энцефалопатия, периферик қон айланишини атеросклероз, қандли диабет (шу жумладан диабетик ангиопатия), яллиғланиш оқибатидаги бузилишлари; веналарни шикастланиши ёки микроциркуляцияни бузилиши (посттромбофлебитик синдром, трофик яралар, гангрена, музлаш) билан боғлик тўқималарда трофик бузилишлар, облитерацияловчи эндартериит, ангионейропатия (Рейно касаллиги), кўзда қон айланишини бузилиши (кўзнинг тўр пардаси ва томирли пардаларида қон айланишини ўткир, ним ўткир сурункали етишмовчилиги); эшитишни пасайиши билан кечувчи ички қулоқнинг фаолиятини томир генезли бузилиши.\nВена ичига (в/и) ва артерия ичига (а/и).\nВена ичига инфузиялар препаратни парентерал юборишнинг энг самарали шаклидир, улар яхши ўзлаштирилади. Дозалаш тартиби шифокор томонидан белгиланади ва қон айланишининг бузилишларини оғирлик даражаси, тана вазни ва даволашни ўзлаштирилишига боғлик. Инфузияни, фақат агарда эритма тиниқ бўлсагина ўтказиш мумкин.\nВена ичига инфузия 100-600 мг пентоксифиллинни Рингер эритмаси, 0,9% натрий хлориди эритмаси ёки 5% глюкоза эритмасининг 100-500 мл да суткада 1-2 марта ўтказилади. Вена ичига томчилаб юбориладиган инфузиянинг давомийлиги 60-360 минутни ташкил қилади, яъни 100 мг пентоксифиллинни юборилиши камида 60 минут давом этиши керак. Инфузия, максимал суткалик доза (инфузион ва перорал) 1200 мг ни ташкил қилишни ҳисобга олиб, пентоксифиллинни – (400 мг), перорал қабул қилиш билан тўлдирилиши мумкин.\nПациентнинг аҳволи оғир бўлганида (айникса доимий оғриқда, гангренада ёки трофик яраларда) препаратнинг инфузиясини 24 соат давомида ўтказиш мумкин, бундай юбориш схемасида дозани 0,6 мг/кг/соат ҳисобидан белгиланади. Тана вазни 70 кг бўлган бемор учун бундай йўл билан ҳисобланган суткалик доза 1000 мг ни, тана вазни 80 кг бўлган пациент учун 1150 мг ни ташкил қилади.\nАйрим ҳолларда препарат 5 мл (100 мг) дан вена ичига инъекция йўли билан қўлланади. Инъекцияни аста-секин, 5 минут давомида, пациент – ётган холатида бўлганида бажарилади.\nАртерия ичига аввал 20-50 мл натрий хлориднинг изотоник эритмасида эритилган 0,1 г препаратни юборилади, кейинги кунлари 0,2-0,3 г дан (30-50 мл натрий хлориднинг изотоник эритмасида эритилган). 0,1 г ни (5 мл 2% эритма) 10 минут давомидаги тезликда юборилади.\nОрганизмнинг айрим тизимлари бўйича ножўя реакцияларни пайдо бўлиш тез-тезлиги куйидагича:\nЮрак-томир тизими томонидан: кам ҳолларда – тахикардия; тез-тез эмас – периферик шишлар, юзни қизариши ёки қизиб кетиш қисси (куйилишлар), жуда кам ҳолларда – кўкракда ғайри – табиий оғрик, артериал гипотензия, ҳансираш, аритмия, юрак уриши.\nҚон ва лимфатик тизим томонидан: якка ҳолатларда – тромбоцитопения ва тромбоцитопеник пурпура, лейкопения, панцитопения (у ўлим билан якунланиши мумкин) протромбин вақтини узайиши, гипофибриногенемия, анемия, апластик анемия, қон кетишлари (масалан, тери, шиллиқ қаватлар, меъда, ичак, бурунн қон томирларидан қон кетишлари).\nНерв тизими томонидан: кам ҳолларда – бош оғриғи, бош айланиши, асептик менингит (юқори дозаларда қўлланганда); якка ҳолатларда – қўлларни қалтираши, уйқусизлик, қўзғалиш, хавотирлик, қўрқув ҳисси, хушни йўқотиш, уйқуни бузилиши, галлюцинациялар, кўз олдини қоронғилашиши, қўл-оёкларни увишиши, гипергидроз, тиришишлар, парестезиялар кузатилади.\nСезги аъзолари томонидан: кўришни бузилиши, скотома, кўз ёшини оқиши, конъюнктивитлар, қулоқларда оғриқ, мигрень, кўзнинг тўр пардасига қон қуйилиши, тўр пардани кўчиши.\nМеъда-ичак йўллари томонидан: тез-тез – меъда-ичак бузилишлари, меъдада босим ҳисси, уни тўлиб кетиш ҳисси, диарея; тез-тез эмас – кўнгил айниши, қусиш (шу жумладан бир неча марта), метеоризм, эпигастрал оғриқлар, анорексия, ичак атонияси, қабзиятлар, томоқни қуриши, чанқоқлик.\nИммун тизими томонидан: якка ҳолларда – аллергик реакциялар (шоккача ривожланувчи анафилактик/анафилактоид реакциялар, ангионевротик шиш, бронхоспазм, терини кизариши, кичишиш, тошмалар, эшакеми), токсик эпидермал некролиз (Лайелл синдроми), Стивенс-Джонсон синдроми.\nТери ва тери ости клетчаткаси томонидан: жуда кам ҳолларда – кўчли терлаш, юз ва кўкрак кафасининг юқори қисмини қизариши, шишлар, макулопапулёз тошма, тирноқларни юқори синувчанлиги.\nЛаборатория кўрсаткичлари: жигар трансаминазалари (АЛТ, ACT, ЛДГ) ва ишқорий фосфатазанинг фаоллигини ошиши.\nНожўя реакцияларининг кўпчилиги доза билан боғлик. Уларни, дозани камайтириш, билан минимумга етказиш ёки умуман бартараф этиш мумкин.\nкўзнинг тўр пардасига, мияга қон қуйилишлар; агарда пентоксифиллин билан даволаниш вақтида кўзнинг тўр пардасига, мияга қон қуйилиши юз берса, дори воситасини қўллашни дарҳол тўхтатиш керак;\nПентоксифиллин ва антигипетензив препаратларни (хусусан, ангиотензинга айлантирувчи фермент ингибиторларини) бир вақтда қўллаш, охиргиларнинг таъсирини кучайтиради, шунинг учун гипотензив препаратларнинг дозасини мувофик равишда тўғрилаш талаб қилинади.\nАнтикоагулянтлар, қон коагуляциясини сусайтирувчи препаратлар. Пентоксифиллин ва қон коагуляциясини камайтирувчи препаратларни бир вақтда қабул қилиш қон кетиши эҳтимолини оширади, шунинг учун протромбин вақтини тез-тез назорат қилиб туриш керак. Пентоксифиллин буюрилганида ёки дозалаш ўзгартирилганида, бу беморларда антикоагулянт фаолликни назоратини ўтказиш тавсия қилинади.\nЭритромицин. Пентоксифиллин ва эритромициннинг ўзаро таъсири бўлиши мумкинлиги тўғрисида маълумотлар йўқ. Бироқ пентоксифиллин ва эритромицин бирга қўлланганида эритромициннинг плазмадаги даражасини ошиши заҳарли реакцияларни намоён бўлиши билан қайд этилади.\nАнафилактик/анафилактоид реакцияларни ривожланишининг биринчи белгиларида препарат билан даволашни тўхтатиш ва ёрдам учун шифокорга мурожаат қилиш керак. Препаратни сурункали юрак етишмовчилиги бўлган беморларда қўлланганида, аввал қон айланишини компенсация босқичига эришиш керак. Диабети бўлган ва инсулин ёки перорал антидиабетик воситалар билан даволанаётган беморларда, препаратнинг юқори дозалари қўлланганида, қондаги қанднинг даражасига бу препаратларнинг таъсири кучайиши мумкин. Бундай ҳолларда инсулиннинг ёки перорал диабетга қарши воситаларнинг дозасини камайтириш ва айниқса беморни синчков кузатиш керак. Тизимли қизил югирик (ТКЮ) ёки бириктирувчи тўқиманинг бошқа касалликлари бўлган беморларга пентоксифиллинни фақат бўлиши мумкин бўлган хавф ва фойда батафсил таҳлил қилинганидан кейин буюриш мумкин. Пентоксифиллин билан даволаниш вақтида апластик анемияни ривожланиш хавфи мавжудлиги туфайли, умумий қон таҳлилини мунтазам назорат қилиш керак.\nБуйрак етишмовчилиги (креатинин клиренси 30 мл/мин дан кам) бўлган ёки жигар фаолиятининг оғир бузилишлари бўлган беморларда пентоксифиллиннинг чиқарилиши секинлашган бўлиши мумкин, тегишли мониторинг керак.\nцеребрал ва коронар артерияларининг яққол атеросклерози бўлган пациентларда, айниқса йўлдош артериал гипертензияда ва юрак ритмини бузилишларида. Бундай беморларда препарат қабул қилинганида стенокардия хуружлари, аритмиялар ва артериал гипертензия юз бериши мумкин;\nпентоксифиллин ва К витамини антивитаминлари билан бир вақтда даволанаётган беморлар ;\nпентоксифиллин ва диабетга қарши воситалар билан бир вақтда даволанаётган беморлар.\nШунингдек марказий нерв тизими томонидан ножўя реакцияларни пайдо бўлиш эҳтимолини ҳам ҳисобга олиш керак.\nДаволаш: дозани ошириб юборилишининг биринчи симптомлари (терлаш, кўнгил айниши, цианоз) пайдо бўлганида препаратни қўллаш дарҳол тўхтатилади, бош ва тананинг юқори қисмини пастрок ҳолатга келтириш, нафас йўлларини эркин ўтказувчанлигини назорат қилиш лозим. Симптоматик даволаш ўтказилади, махсус эътиборни АБ ва нафас фаолиятини тутиб туришга қаратиш лозим. Тиришиш синдромини бартараф этиш учун диазепам юборилади.


Инфографика: Ўзбекистоннинг Россия Федерацияси билан савдоси - Review.uz\nИнфографика: Ўзбекистоннинг Россия Федерацияси билан савдоси\nЎзбекистон ва Россия ўртасидаги ўзаро товар айланмаси барқарор ўсиб бораётгани билан ажралиб туради. 2015 йилдан 2020 йилгача Ўзбекистон ва Россия ўртасидаги товар айирбошлаш ҳажми икки баробардан кўпроқ-2,8 млрд доллардан 5,9 млрд долларгача. Ўзбекистон ва Россия ўртасидаги товар айланмаси қандай ўзгарганлиги ҳақида инфографикамиздан билиб олинг.\nШу кунларда Президент Шавкат Мирзиёев расмий ташриф билан Россия Федерациясида бўлиб турибди. Ушбу воқеа фонида "ЭО" таҳририяти Ўзбекистоннинг Россия билан савдосида юз берган ўзгаришлар бўйича расмий статистикани ўрганиб чиқди.\nСўнгги йилларда Ўзбекистон билан Россия ўртасидаги савдо-иқтисодий ҳамкорлик сезиларли даражада фаоллашди.\nЯнварь-октябрь ойларида Ўзбекистон ва Россия ўртасидаги ўзаро савдо ҳажми 5,9 млрд. долларни ташкил этди.\nЖорий йилнинг январь ойидан октябрь ойигача Давлат статистика қўмитаси маълумотларига кўра, Ўзбекистон Россияга 1,7 млрд долларлик маҳсулот экспорт қилган. Шу билан бирга, Ўзбекистон Россиядан 4,2 млрд долларлик маҳсулот сотиб олди.\nЖорий йилнинг 10 ойи якунлари бўйича Россия федерациясига Ўзбекистон экспортининг асосий улуши: озиқ-овқат маҳсулотлари 273 млн. доллар; кимё маҳсулотлари 105 млн. доллар; энергия ва нефт маҳсулотлари - 87,6 млн. доллар; металлар ва улардан олинадиган маҳсулотлар - 71 млн. долларни ташкил этди.\nРоссиядан импорт таркибида озиқ-овқат маҳсулотлари 611 млн долларни; кимё маҳсулотлари - 501 млн доллар; энергия ва нефт маҳсулотлари - 303 млн доллар; металлар ва улардан олинадиган маҳсулотлар - 796 млн. долларни ташкил этди.\nРоссия Президенти Ҳудудлараро ҳамкорлик бўйича II Фоурм иштирокчиларига мурожаатида 2020 йилда Россия ва Ўзбекистон ўртасидаги товар айланмаси қарийб 16% га ошиб, 6 млрд.долларга яқинлашганини, 2021 йилнинг дастлабки тўққиз ойида эса унинг ўсиши 6% дан ортиқни ташкил этганини таъкидлади. Ўзбекистонда Россия капитали иштирокида ташкил этилган корхоналар сони сўнгги 2,5 йил давомида 4 баробар кўпайиб, икки мингдан ошди.\nИнфографика: Ўзбекистоннинг Тожикистон билан савдоси


АҚШ давлат котибининг Жанубий ва Марказий Осиё бўйича муовини Элис Уэллс 27 февраль куни Тошкентда Жаҳон иқтисодиёти ва дипломатия университети талабалари билан суратга тушмоқда. (АҚШнинг Ўзбекистондаги элчихонаси)\nТОШКЕНТ – АҚШда олий таълим олишни истаган ўзбекистонлик талабалар сони тобора кўпайиб бормоқда. Икки мамлакат ўртасидаги алоқалар яхшиланиши билан уйда ва чет элда таълим олиш учун янги имкониятлар пайдо бўлмоқда.\n« Ўзбекистон президенти Шавкат Мирзиёевнинг Вашингтонга тарихий ташрифидан бери биз Ўзбекистондаги америкалик инглиз тили ўқитувчилари сонини тўрт мартага оширдик, мамлакат бўйлаб ёш талабалар учун глобал иқтисодиётни ривожлантиришда муваффақиятга эришиш учун муҳим кўникмаларни яхшилашга ёрдам берадиган янги инглиз тили ўқув дастурларини яратдик», деди АҚШ давлат котибининг Жанубий ва Марказий Осиё бўйича муовини Элис Уэллс Тошкентдаги АҚШ элчихонаси хабарига кўра.\nУ 27 февраль куни Тошкентда Жаҳон иқтисодиёти ва дипломатия университети талабалари олдида нутқ сўзлаган.\nШу куннинг ўзида Уэллс ва Халқ таълими вазири Шерзод Шерматов таълим бўйича ўзаро англашув меморандумини имзоладилар.\nЎзбекистондаги АҚШ элчихонасининг муваққат ишлари вакили Алан Мельцер Тошкентда 12 март куни орфография мусобақасида иштирок этган ўзбек ёшларини олқишламоқда. (АҚШнинг Ўзбекистондаги элчихонаси)\n«Англашув меморандуми АҚШ томонидан Халқ таълими вазирлигига дарсликларни замонавийлаштириш, таълим стандартларини ошириш, инглиз тилини ўқитишни қўллаб-қувватлаш, шу билан бирга, ўқитувчи ва ўқувчилар алмашинувини ташкил этишга ёрдам беради», деди Уэллс.\nУэллс талабалар алмашинуви дастурини, жумладан ўтган йили Халқаро таълим бўйича Америка кенгашининг (АC) Ўзбекистондаги фаолияти тикланганини олқишлади. Америка кенгаши 1995-2006 йилларда Ўзбекистонда бошқа ном билан иш юритган, ўшанда Ўзбекистон ҳукумати Тошкент ва Вашингтон орасидаги тангликдан сўнг идора ёпилган эди.\nЎрта таълим тизимидаги алмашинув имкониятлари\n«Биз иқтидорли мактаб ўқувчилари ёки битирувчиларининг бир йил давомида Қўшма Штатларда америкалик оилалар билан яшаб, Америка мактабларида таълим олишига имкон берадиган алмашинув дастурининг қайта тикланишидан умидвормиз», деди Уэлсс.\n«Кўплаб ўқувчилар у ердан деярли она тилидек бўлиб қолган инглиз тили билимлари ва Америка жамияти бўйича аниқ тушунчалар билан қайтадилар», деб қўшимча қилди у.\n«Мазкур дастурдан ўтганлар мунтазам равишда чет эл университетларида нуфузли стипендияларни ютиб оладилар ҳамда юқори бизнес ва ҳукумат лавозимларига тайинланадилар», деди у.\nЎзбекистондаги АҚШ элчихонаси хабарига кўра, 2018 йилда Ўзбекистон университетларининг 570 нафар талабаси Қўшма Штатларда таълим олган, бу ўтган йилдаги кўрсаткичдан 12,9 фоиз кўп демакдир.\nУларнинг деярли ярми бакалавр йўналишида, қолган ярми магистрлик ва тил ўрганиш курслари каби турли ўқув курсларида таълим олган.\nЎтган йил ноябрь ойида 2018 йилги халқаро таълим алмашинуви бўйича Халқаро таълим институти ва АҚШ давлат департаменти томонидан эълон қилинган «Open Doors Report» ҳисоботига кўра, сўнгги уч йил ичида Қўшма Штатларда таълим олаётган чет эллик талабалар сони 1,5 фоизга ўсиб, 1 миллиондан ошди ва тарихий рекордни қайд этди.\n«Ўзбекистондаги олий таълим муассасаларида бўш жойлар жуда кам», дейди чет элга талабаларни юборишга ёрдам берадиган Тошкентдаги консалтинг фирмаси ходими Мансур Абдураҳманов Карвонсарой нашрига.\nОлий ва ўрта махсус таълим вазирлигига кўра, 2017 йилда мамлакат университетларидаги жами 66500 та жой учун 730 минг номзод ариза топширди, бу 9,1 фоиз абитуриент талабаликка қабул қилинади деганидир.\n«Ўқишни истаганларнинг кўпчилиги учун бу квота етарли эмас», деди Абдураҳманов. «Шу билан бирга, таълим сифати ҳамон пастлигича қолмоқда.»\n«Шу сабаб, ўзбек талабалари орасида чет элда таълим олиш анча оммалашган ва Қўшма Штатлар Ўзбекистонда таълим йўналишидаги таклифларни кўпайтирмоқда», деди Абдураҳманов.\n«Ўзбекистонда рақобат юқори бўлганлиги сабабли коррупция ҳали ҳам мавжуд», деди тошкентлик мактаб ўқувчиси Марина Цой Карвонсарой нашрига.\n«Агар инглиз тилини яхши билсангиз ва мақсадингиз қатъий бўлса, Қўшма Штатларда таълим олиш Ўзбекистон Давлат жаҳон тиллари университетида ўқишдан кўра осонроқ», дейди у.\n«Қўшма Штатларда таълим сифати анча юқори эканлигига ҳеч қандай шубҳа йўқ», деди Ўзбекистон миллий университети талабаси Миржалол Саидмуҳамедов Карвонсарой нашрига.\n«Агар сизда Америка дипломи бўлса, Ўзбекистонда жуда нуфузли лавозимга тайинланишингиз мумкин», деди у. «Мен магистрлик йўналишини Қўшма Штатларда ўқимоқчиман.»\nЧет элда таълим олишнинг афзалликлари у ердаги таълим сифати билангина чекланиб қолмайди.\n«Ёшлар учун юқори сифатли олий таълим нафақат давлатнинг юқори иқтисодий муваффақияти учун муҳим, балки барқарорлик кафолати ҳамдир», деган эди тошкентлик социолог Равшан Кушлубаев Карвонсарой нашрига 2017 йилда. «Кенг дунёқарашга эга ўқимишли инсон экстремистлар таъсири остига тушмайди, аксинча дунёвий, демократик қадриятга эга жамиятни ҳаракатлантирувчи инсон бўла олади.»\nИнглиз тили ресурслари\nТошкентдаги АҚШ элчихонаси ўзбек ёшларига Америка таълим тизими билан яқиндан танишиш имкониятларини тақдим этади. Элчихона ҳузуридаги «Education USA» маслаҳат маркази бепул ахборот йиғинлари ва индивидуал консультациялар уюштиради.\nЖумладан, марказ «АҚШда таълим олиш томон беш қадам» дастури бўйича мунтазам равишда семинарлар ўтказиб келмоқда.\n«Мен Education USA марказининг тарқатмасига аъзо бўлганман, лекин ҳозирча инглиз тилини АҚШда таълим олса бўладиган даражада билмайман. Мен уни ривожлантиришга ҳаракат қиляпман», дейди тошкентлик 17 яшар Комил Зарипов Карвонсарой билан суҳбатда.\nЗарипов каби бошқа ўзбек ёшлари 2018 йил январда Тошкентдаги Ўзбекистон миллий кутубхонасида очилган «Америкага ойна» ўқув залида замонавий Америка маданияти ва адабиёти билан танишиш имконига эга.\nЎқув зали Ўзбекистон миллий кутубхонаси ва АҚШ элчихонаси ўртасида 2017-2022 йилларга мўлжалланган ҳамкорлик меморандуми доирасида ташкил этилган.\nМиллий кутубхона сайтининг хабар беришича, ўқув зали «инглиз тилини ўрганувчилар учун техник жиҳозлар, дастурлар ва таълим ресурслари (китоблар, дисклар) билан, Миллий кутубхонанинг имконияти чекланган фойдаланувчилари учун инглиз ва рус тилидаги аудиоқўлланмалар, Брайль ёзувидаги электрон китоблар ва журналлар билан таъминланган», деган эди 2018 йилда ўша вақтда АҚШнинг Ўзбекистондаги элчиси бўлган Памела Спратлен очилиш маросимида.\nБўлажак талабалар Тошкентдаги Америка марказига боришлари, бу кутубхонада Қўшма Штатлардаги сиёсат, қадриятлар, таълим муассасалари ва маданиятни янада яхшироқ тушуниш учун инглиз тилидаги суҳбат клубида иштирок этишлари ва китоблар мутолаа қилишлари мумкин.\n570 талаба - бу кулгили рақам. Руссияда ўн минглаб ўзбекистонлик талабалар ўқиб, оқибатда потенциал россияпарастлар етишиб чиқмоқда. Бу масалани зудлик билан тўғирламасак, эртага мустақиллигимизни бой беришимиз мумкин. Талабаларимизни кўпроқ юқори рейтингга эга Ғарб, Япония, Туркия, Жанубий Корея олийгоҳларига юбориш керак. Шундагина ҳам иқтисодий, ҳам ҳуқуқий соҳаларимизда ўзгариш рўй бериши мумкин.\nМияси ювилган ахмоқ, каллаварам\nҒарбликлар ўзининг халқига тупуриб қўйган бир вақтда сен ҳақингда ўйлармиди? Ер юзидаги энг ахмоқ одамлардан таълим олишни хоҳлаб қолдингми. Улар миллионлаб гендер бор, бир-бирининг орқасига қилиб ётган гейларнинг ҳуқуқи улар йўқ қилиб юборган давлатларнинг халқидан кўра муҳимроқ деб билишади. Улар нафақат АҚШнинг Ироқ, Сурия, Афғонистон ва умуман Яқин Шарқдаги фаолиятини қоралашади, балки уни қўллаб-қувватлашади ҳам. Россия ёмон, лекин 'Мерика зўр дейсан! Kool-aid ичишни тўхтат.\nАҚШда таҳсил олиш – ўзбек талабаларининг орзуси\nЎзбекистондаги ёшлар ўз ватанида иш билан таъминланиш имкониятларини ошириш мақсадида Америка олийгоҳларида ўқишга тобора кўпроқ қизиқиш билдирмоқда.


ва коммуникацияларини ривожлантириш вазирлиги 20 август куни Қорақалпоғистон Республикасининг Амударё туманида сайёр қабул ўтказди. Хабар ... вакиллари соҳа йўналиши бўйича 2019 йил биринчи ярмида Қорақалпоғистон Республикасида ва Амударё туманида амалга оширилган ишлар ...\n25 май куни Қорақалпоғистон Республикаси, Қораўзак тумани халқ депутатлари кенгашининг навбатдан ташқари 48-сессиясида Жўқарғи Кенгес раиси фармойишга асосан ... 2010 йилнинг 25 октябридан буён «Ўзагролизинг» акциядорлик жамияти Қорақалпоғистон Республикаси филиали директори лавозимида фаолият олиб ...\nҚорақалпоғистонда қамишдан маҳсулот олиш йўлга қўйилади\nянада такомиллаштириш чора-тадбирлари тўғрисида» қарорига кўра Қорақалпоғистон Республикасида қамишдан маҳсулот олиш йўлга қўйилади.Унга ...\nСурхондарё ҳокимлигидан кетган Баҳодир Пўлатов Қорақалпоғистон прокурори бўлиши мумкин\nБаҳодир Пўлатов лавозимидан озод этилгани хабар қилинган эди. У Қорақалпоғистон Республикасига прокурор этиб тайинланиши кутилмоқда. Бу ...\nШавкат Мирзиёев Нукусда йиғилиш ўтказди\nЎзбекистон Республикаси Президенти Шавкат Мирзиёев раҳбарлигида Нукус шаҳрида бўлиб ўтган учрашувда Қорақалпоғистон иқтисодиётини ривожлантириш масалалари муҳокама қилинди.\nИшга киритмоқчи бўлган Тахиатош ХТБ бошлиғи пора устида ушланди\nпрокуратура департаментининг Қорақалпоғистон Республикаси бошқармаси ходимлари томонидан тезкор тадбир ўтказилди. Бу ҳақда идора ахборот хизмати хабар берди. Айтилишича, ...\nТеатр директори маданият вазири этиб тайинланди\nҚалбай Абиевич Қорақалпоғистон Республикаси Маданият вазири этиб тайинланди. Бу ҳақда Қорақалпоғистон ахборот агентлиги хабар бермоқда. Қ.Турдиев 1964 йил ...


⇒ Грузия тажрибаси ўрганилмоқда\nГрузия тажрибаси ўрганилмоқда\n04 Окт. 2019 й. "Тараққиёт Cтратегияси" маркази\nШу кунларда Ўзбекистон Республикаси Олий суди, “Тараққиёт стратегияси” маркази ҳамда Тошкент юридик университети вакилларидан иборат Ўзбекистон делегацияси Грузияда бўлиб турибди.\nМазкур ташриф Ўзбекистон Республикаси Олий суди, АҚШ халқаро тараққиёт агентлиги ва БМТ Тараққиёт дастурининг “Ўзбекистонда қонун устуворлиги йўлида ҳамкорлик” қўшма лойиҳаси доирасида амалга оширилмоқда.\nДелегация аъзолари ташриф давомида судларнинг мустақиллигини ва суд ишларини юритиш самарадорлигини ошириш, судларда коррупцияга қарши курашиш, бепул ҳуқуқий ёрдам механизмларини ривожлантириш, низоларни ҳал этишнинг самарали муқобил усулларини жорий қилиш, халқаро рейтингларда мамлакат позициясини яхшилаш ҳамда судлар фаолиятига замонавий АКТни интеграция қилиш борасида Грузия тажрибасини ўрганиш имкониятига эга бўладилар.\nШу ўринда, Грузияда амалга оширилаётган ислоҳотларнинг амалий натижаси ва бу халқаро рейтингларда қай тарзда акс этаётгани хусусида икки оғиз.\nХалқаро молия корпорациясининг “Бизнес юритиш”(“Doing business 2019”) рейтингида Грузия олтинчи поғонага лойиқ кўрилган. Рўйхат эса, жами 190 мамлкатни ўз ичига олади. Бу кўрсаткичда 2003 йилдан буён мамлакатда амалга оширилган 50 ислоҳот муҳим ўрин тутади. Бу институционал ислоҳотлардан тортиб,самарали бошқарувгача бўлган муҳим жараёнларнинг ҳуқуқий асосини мустаҳкамлашга таянган чоралар мажмуидир. Уларнинг натижаси эса, мамлакатнинг халқаро миқёсдаги мавқеини ошириш билан бирга, жозибадор инвестицион муҳитни ҳам юзага келтирди.\nШунингдек,Грузия бир йўла 4 та йўналиш бўйича дунёда кучли 10 таликка киради. Булар, бизнесни бошлаш, миноритар инвесторлар ҳуқуқларини ҳимоялаш, мулкни рўйхатдан ўтказиш ҳамда шартномаларни бажариш йўналишларидир.\nАлбатта, халқаро миқёсда бундай ижобий кўрсаткичларга эришиш ўз-ўзидан бўлмайди. Бунда алоҳида фаоллик ва ташаббус кўрсатаётган барча секторлар фаолиятини эътироф этиш ўринли.\nШундан келиб, делегация аъзолари ташриф давомида Грузия Олий суди, Иқтисодиёт ва барқарор ривожланиш вазирлиги, Олий адлия маслаҳати, Адлия вазирлиги, Адлия олий мактаби, Юридик ёрдам хизмати, Грузия миллий ижро бюроси ва Тбилиси шаҳар судида учрашувлар ва музокаралар ўтказади.


Лодигрел – medu.uz – Дорилар ҳақида маълумотлар ўзбек тилида\nHome Йўриқномалар Лодигрел\nЛодигрел қобиқ билан қопланган таблеткалар, 75 мг\nПрепаратни қабул қилишни бошлашдан олдин ушбу йўриқномани диққат билан ўқиб чиқинг, чунки у Сиз учун муҳим маълумот сақлайди.\n– Ушбу варақани сақлаб қўйинг. Эҳтимол, сизга уни қайта ўқиб чиқишга тўғри келиши мумкин.\n– Агарда Сизда қўшимча саволлар пайдо бўлса, шифокорга ёки фармацевтга мурожаат қилинг.\n– Бу дори воситаси фақат Сизга буюрилган. Уни бошқа одамларга берманг. У уларга, хатто уларда касалликни худди шу белгилари бўлса ҳам зарар келтириши мумкин.\n– Ушбу йўриқномада эслатиб ўтилмаган ҳар қандай ножўя самаралари аниқланганида ёки пайдо бўлганида, илтимос шифокор ёки фармацевтга мурожаат қилинг.\nЛодигрел нима ва у нима учун қўлланади\nЛодигрел препаратини қабул қилишдан олдин нималарни билиш керак\nЛодигрелни қандай қабул қилиш керак\nЛодигрелни қандай сақлаш керак\nЛодигрел тромбоцитларга қарши препаратлар деб аталадиган дори воситалари гуруҳига киради. Тромбоцитлар – бу эритроцит ва лейкоцитлардан кичик, қон ивишида бир-бирига ёпишиб қоладиган жуда кичик қон хужайралари. Тромбоцитларга қарши дори препаратлари бундай ёпишиб қолишни бартараф қилиб, қон ивиш эҳтимолини камайтиради.\nЛодигрелни деворлари дағал қон томирларида (артерияларда) атеротромбоз деб аталувчи ва атеротромботик бузилишларга олиб келувчи (масалан, инсультга, инфарктга ёки ўлимга) жараёнда қон ивишини бартараф қилиш учун (тромб ҳосил бўлиши) қўлланади.\nЛодигрел сизга тромбларни шаклланишини олдини олиш ва қуйидаги сабаблар бўйича шундай оғир асоратлар хавфини пасайтириш учун буюрилган:\n– сизнинг артерияларингиз юқори зичликка (артеросклероз деб номланувчи) эга ва\n– сизда илгари юрак хуружи ёки инсульт ёки Сизда периферик артерияларнинг касалликлари бўлган ёки\n– сизда кўкракда оғриқ билан кечувчи, нотурғун стенокардия ёки миокард инфаркти (юрак хуружи) деб аталувчи оғир ҳолат бўлган. Бундай ҳолатни даволаш учун шифокор самарали қон оқимини тиклаш учун ёпилган ёки торайган артерияга стентни киргизиши мумкин бўлган. Сизга шунингдек ацетилсалицил кислотаси буюрилиши керак эди (кўпчилик дори воситаларида оғриқни сусайтириш ва тана ҳароратини пасайтириш учун, шунингдек қон ивишини олдини олиш учун ишлатиладиган модда)\n– сизда номунтазам юрак ритми, бўлмачалар фибрилляцияси деб номланувчи ҳолат кузатилган ва сиз янги тромбларни ҳосил бўлишини ва бор тромбларнинг янада катталашишини олдини олувчи “орал антикоагулянтлар” (янги К витаминининг антагонистлари) деб номланувчи препаратларни қабул қилаолмайсиз. Бундай ҳолатларда “орал антикоагулянтлар” ацетилсалицил кислотаси ёки ацетилсалицил кислотасини Лодигрел билан мажмуасига қараганда самаралироқ эканлигини сизга тушунтириб беришлари керак. Агарда сиз “орал антикоагулянтлар”ни қабул қилаолмасангиз ва сизда катта қон кетишининг хавфи бўлмаса, шифокор сизга Лодигрел ва ацетилсалицил кислотасини ёзиб бериши керак эди.\nЛодигрел таблеткаларини қабул қилишдан олдин нимани билиш керак\nЛодигрелни қуйидаги ҳолатларда қабул қилманг:\nагар сизда клопидогрелга ёки ушбу препаратнинг ҳар қандай бошқа компонентига юқори сезувчанлик (аллергия) бўлса (6 бўлимда келтирилган);\nагар сизда ҳозирги вақтда қон кетишини чақирувчи, масалан, меъда яраси ёки бош мияга қон қуйилиши каби касалликлар бўлса;\nагар сизда жигарнинг оғир касалликлари бўлса;\nАгар сиз бу ҳолатлардан бири сизда бор деб ўйласангиз, шунингдек ҳар қандай бошқа шубҳалар бўлса, Лодигрел препаратини қабул қилишни бошлашдан олдин шифокор билан маслаҳатлашинг.\nЛодигрел препаратини қўллашни бошлашдан олдин шифокор ёки фармацевт билан маслаҳатлашинг.\nАгар сизда қуйида санаб ўтилган ҳолатлардан бирортаси бўлса, сиз бу препаратни қабул қилишдан олдин албатта шифокор билан маслаҳатлашинг:\nагар сизда юқори қон кетиш хавфи бўлса, масалан:\n– ички қон кетиш хавфи билан кечувчи касалликлар (масалан меъда яраси) бўлса;\n– қонни ўзгариши, бунда ички қон кетиши бўлиши мумкин (организмнинг ҳар қандай тўқималари, аъзолари ёки бўғимларига);\n– яқинда ўтказилган оғир жароҳат;\n– яқинда ўтказилган операция (шу жумладан стоматологик);\n– кейинги етти кун давомида операция режалаштирилса (шу жумладан стоматологик);\nкейинги етти кун давомида сизда бош мия томирларининг тромбози (ишемик инсульт) бўлган бўлса;\nсиз бошқа тур дори препаратини қабул қилаётган бўлсангиз («Бошқа дори воситаларини қабул қилиш» бўлимига қаранг);\nсизда буйраклар ёки жигарнинг касалликлари бўлса.\nЛодигрел препаратини қабул қилиш вақтида\nАгарда жарроҳлик операция режалаштирилаётган бўлса (шу жумладан стоматологик) сиз шифокорга хабар қилишингиз керак.\nСиз шунингдек шифокорга иситма ва тери ости қон қуйилишлари ҳосил бўлиши билан бўлган ҳар қандай ҳолатини (тромботик тромбоцитопеник пурпура, ТТП деб номланувчи) ривожланишини дарҳол хабар қилишингиз керак, улар майда қизил нуқталар шаклига эга бўлишлари мумкин, ҳаддан зиёд тушунтириб бўлмайдиган толиқиш, онгни чалкашиш ҳолати, терини ёки кўзни сарғайиши билан (сариқлик) бирга кечиши ёки кечмаслиги мумкин (“Тиббиётда қўлланганида мумкин бўлган ножўя таъсирлари” 4 бўлимига қаранг).\nАгар сиз терингизни кесиб олсангиз ёки жароҳатлансангиз, қон кетишини тўхтатиш одатдагидан кўп вақтни олиши мумкин. Бу Сиз қўллаётган препаратнинг таъсир механизми билан боғлиқ, у қон ивишини олдини олади. Кичик кесилишлар ёки шикастланишларда, масалан соқол олиш вақтида, одатда у хавфли эмас. Аммо қон кетиши сизни безовта қилса, дарҳол шифокорга мурожаат қилинг (“Тиббиётда қўлланганида мумкин бўлган ножўя таъсирлари” 4 бўлимига қаранг).\nШифокор қон таҳлилини буюриши мумкин.\nЛодигрелни болалар ва ўсмирларга буюриш тавсия қилинмайди.\nБошқа дори воситалари ва Лодигрел\nСиз қабул қилаётган ёки яқинда қабул қилган ёки қабул қилишни режалаштирган ҳар қандай дори воситалари ҳақида шифокорга ёки фармацевтга хабар беринг.\nАйрим дори воситалари Лодигрел препаратига таъсир қилиши мумкин, Лодигрел ҳам бошқа дориларга таъсир қилиши мумкин.\nАгар сиз қуйидагиларни қабул қилаётган бўлсангиз албатта шифокорга хабар беринг:\nантикоагулянтлар (қон ивишини камайтирувчи препаратлар) ичга қабул қилиш учун\nностероид яллиғланишга қарши воситалар, одатда мушаклар ва бўғимлардаги оғриқли ва/ёки яллиғланиш жараёнларини даволаш учун қўлланадиган\nқон ивишини пасайтириш мақсадида гепарин ёки инъекция учун бошқа восита\nомепразол, эзомепразол ёки циметидин – меъдани маълум бузилишларини даволаш учун препаратлар\nфлуконазол, вариконазол, ципрофлоксацин ёки хлорамфеникол – бактериал ёки замбуруғли инфекцияларни даволаш учун препаратлар\nфлуоксетин, флувоксамин ёки моклобемир – депрессияни даволаш учун препаратлар\nкарбамазепин ёки окскарбамазепин – тутқаноқнинг айрим шаклларини даволаш учун препаратлар\nтиклопидин – бошқа антитромбоцитар препарат\nАгар сизда кўкракда кучли оғриқ (нотурғун стенокардия ёки юрак хуружлари) бўлган бўлса, сизга Лодигрел ацетилсалицил кислотаси билан бирга буюрилиши мумкин, у кўпчилик оғриқни қолдирувчи ва иситмани туширувчи дориларда сақланади. Ацетилсалицил кислотасини бир марта қабул қилиш (ҳар қандай 24 соатлик даврида 1000 мг дан кўп эмас), одатда бузилишларни чиқармайди, аммо бошқа ҳолатларда узоқ қабул қилишни шифокор билан ҳал қилиш керак.\nЛодигрел таблеткасини овқат ва ичимликлар билан қабул қилиш\nОвқат бу препаратга таъсир қилмайди. Лодигрелни овқатни қабул қилишдан қатъий назар қабул қилиш мумкин.\nЛодигрелни ҳомиладорлик ва эмизиш даврида қабул қилмаслик яхшироқ.\nАгар сиз ҳомиладор бўлсангиз ёки ҳомиладорликни гумон қилсангиз ёки фарзанд кўришни режалаштирсангиз, Лодигрел препаратини қабул қилишни бошлашдан олдин сиз шифокорга ёки фармацевтга бу ҳақида айтишингиз керак. Агарда ҳомиладорлик Лодигрел препаратини қабул қилиш вақтида юз берса, дарҳол шифокор билан маслаҳатлашинг, чунки клопидогрилни ҳомиладорлик вақтида қўллаш тавсия қилинмайди.\nБу препаратни қабул қилиш вақтида эмизиш мумкин эмас.\nАгар сиз бола эмизаётган бўлсангиз ёки эмизишни режалаштирсангиз, бу препаратни қабул қилишни бошлашдан олдин шифокор билан маслаҳатлашинг.\nҲар қандай дори воситасини қабул қилишдан олдин шифокор ёки фармацевт билан маслаҳатлашинг.\nТранспорт воситалари ва механизмларни бошқариш\nЛодигрел транспорт воситаларини ёки механизмларини бошқариш қобилиятига таъсир қилмайди.\nЛодигрел гидрогенланган канакунжут мойини сақлайди, у меъда бузилишини ёки диареяни чиқариши мумкин.\nҲар доим Лодигрелни шифокорнинг кўрсатмаси бўйича қабул қилинг. Агар сизда ишонч бўлмаса, албатта шифокор ёки фармацевт билан маслаҳатлашинг.\nАгар сизда кўкракда кучли оғриқ бўлса (нотурғун стенокардия ёки юрак хуружи), шифокор сизга 300 мг Лодигрел препаратини (75 мг дан 4 таблетка) даволаш курсини бошида бир марта буюриши мумкин. Сўнгра сиз одатдаги дозани – кунига бир 75 мг ли таблеткани ичга, овқат қабул қилишдан қатъий назар ҳар куни бир вақтда қабул қиласиз.\nСиз Лодигрелни шифокор буюрган вақт даврида қабул қилишингиз керак.\nАгар сиз Лодигрел препаратини жуда кўп қабул қилган бўлсангиз\nЮқори қон кетиш хавфи сабабли шифокорга ёки яқиндаги шошилинч ёрдам бўлимига мурожаат қилинг.\nАгар сиз Лодигрелни қабул қилишни унутган бўлсангиз\nАгар сиз Лодигрел препаратининг дозасини қабул қилишни унутган бўлсангиз, аммо буни одатдаги қабул қилиш вақтидан кейин 12 соат давомида эсласангиз, дарҳол таблеткани қабул қилинг, сўнгра эса кейинги таблеткани одатдаги вақтда қабул қилинг.\nАгар сиз 12 соатдан кўпроқ ўтказиб юборган бўлсангиз, кейинги таблеткани одатдаги вақтида қабул қилинг. Ўтказиб юборилган дозанинг тўлдириш учун икки баробар дозани қабул қилманг.\nАгар сиз Лодигрелни қабул қилишни тўхтатсангиз\nПрепаратни қабул қилишни шифокорнинг кўрсатмасисиз тўхтатиш мумкин эмас. Препаратни қабул қилишни тўхтатишдан олдин шифокорга ёки фармацевтга мурожаат қилинг.\nАгар сизда бу препаратани қўллаш бўйича қўшимча саволлар пайдо бўлса, шифокорга ёки фармацевтга мурожаат қилинг.\nТиббиётда қўллашдаги мумкин бўлган ножўя реакциялари\nБарча дори препаратлари каби ушбу препарат ҳам ножўя самаралар чақириши мумкин, бироқ улар ҳамма пациентларда ҳам пайдо бўлавермайди.\nНожўя реакцияларнинг уларни ривожланиш тез-тезлиги бўйича таснифи:\nЖуда тез-тез: 10 буюришдан 1 ҳолда учрайди\nТез-тез: 100 буюришдан 1 ҳолда учрайди\nТез-тез эмас: 1000 буюришдан 1 ҳолда учрайди\nКам: 10000 буюришдан 1 ҳолда учрайди\nЖуда кам: 10000 буюришдан 1 дан кам ҳолда учрайди\nҚуйидаги ножўя самараларидан биронтаси пайдо бўлганида дарҳол шифокорга мурожаат қилинг:\n– иситма, инфекция белгилари ёки ҳаддан зиёд толиқиш: Улар айрим қон ҳужайраларининг миқдорини кескин пасайиши оқибатида бўлиши мумкин.\n– жигар фаолиятини бузилиш белгилари, масалан, терини сарғайиши ва/ёки кўз оқини сарғайиши (сариқлик), тери остига қон қуйилишларини бўлиши ёки бўлмаслиги (майда қизил нуқталар кўринишида) ва/ёки онгни чалкашган ҳолати («Лодигрел препаратини қўллаш ўта эҳтиёткорликни талаб қилади» бўлимига қаранг).\n– оғиз шиллиқ қаватини шиши, терини ўзгариши, масалан, тошма ва қичишиш, терида пуфаклар – бу аллергик реакцияларнинг белгилари бўлиши мумкин.\nЛодигрел препаратининг энг кўп учрайдиган ножўя самараси бўлиб (100 дан 1 дан 10 пациентларда кузатилади) қон кетишидир. Қон кетиши меъда ёки ичакдан қон кетиши билан намоён бўлиши мумкин, бу кўкаришлар, гематомалар (одатдаги бўлмаган қон қуйилиши ёки тери остида кўкаришлар), бурундан қон кетиши, сийдикда қонни пайдо бўлиши. Кам ҳолларда кўзларга қон қуйилиши, бош-мия ички қон қуйилишлари, ўпка ёки бўғимдан ташқари қон кетишлар таърифланган.\nАгар сизда Лодигрел препаратини қабул қилиш вақтида узоқ муддатли қон кетиши пайдо бўлса\nАгар сиз бирон жойингизни кесиб олсангиз ёки жароҳатлансангиз, қон кетишини тўхтатиш одатдагидан кўп вақтни эгаллаши мумкин. Бу сиз қўллаётган препаратнинг таъсир механизми билан боғлиқ бўлиб, қон ивишини олдини олади. Унчалик катта бўлмаган кесилишлар ёки шикастланишларда, масалан, соқол олишда, бу одатда хавфли эмас. Аммо қон кетиши сизни хавотирга солса, дарҳол шифокорга мурожаат қилинг. («Лодигрел препаратини қўллаш ўта эҳтиёткорликни талаб қилади» бўлимига қаранг).\nЛодигрел препаратининг бошқа мумкин бўлган ножўя самаралари қуйида санаб ўтилган\nТез-тез бўладиган ножўя самаралари (100 дан 1-10 пациентларда кузатилади): диарея, қорин оғриғи, ҳазм қилаолмаслик, жиғилдон қайнаши.\nТез-тез бўлмаган ножўя самаралари (1000 дан 1-10 пациентларда кузатилади): бош оғриғи, меъда яраси, қусиш, кўнгил айниши, қабзият, меъда ёки ичакда газни тўпланиши, тошма, қичишиш, бош айланиши, тегиш ҳиссини ўзгариши.\nКам бўладиган ножўя самаралари (10000 дан 1-10 пациентларда кузатилади): тизимли бош айланиши.\nЖуда кам бўладиган ножўя самаралари (10000 дан 1 дан камроқ пациентларда кузатилади): сариқлик, орқада оғриқ ёки усиз бўлган кучли қорин оғриғи, иситма, қийинлашган нафас, баъзида йўтал билан, умумий аллергик реакциялар, оғиз шиллиқ қаватни шиши, терида пуфаклар, тери аллергияси, оғиз шиллиқ қаватини яллиғланиши (стоматит), артериал босимни пасайиши, онгни чалкашиш, галлюцинациялар, бўғимларда оғриқ, мушакларда оғриқ, таъм билиш ҳиссини бузилиши.\nБундан ташқари, таҳлил натижалари бўйича шифокор қонда ёки сийдикда ўзгаришларни аниқлаши мумкин.\nОғир ножўя таъсирлари аниқланганида ёки ушбу йўриқномада эслатиб ўтилмаган самаралари пайдо бўлганида, илтимос, шифокорга ёки фармацевтга мурожаат қилинг.\nЛодигрел ўрамида кўрсатилган яроқлилик муддати ўтгач қабул қилинмасин.\nКўрсатилган ойнинг охирги куни яроқлилик муддатининг тугаган санаси ҳисобланади.\nДори воситасини маиший чиқинди ёки оқава сувларга ташлаш мумкин эмас. Агарда бошқа керак бўлмаган препаратни ташлаб юборишни зарурати бўлса, фармацевт билан маслаҳатлашинг. Бу чоралар атроф-муҳитнинг ифлосланишини олдини олишга ёрдам беради.\n6. Дорихоналардан бериш тартиби\nЛодигрел препарати нима сақлайди.\nБу препаратнинг фаол моддаси клопидогрелдир. Ҳар бир таблетка 75 мг клопидогрел (гидросульфати кўринишида) сақлайди.\nтаблетканинг мағзи: микрокристаллик целлюлоза, сувсиз коллоид кремний диоксиди, қуйи даражада ўрин алмашган гидроксипропилцеллюлоза, гидрогенланган канакунжут мойи; қобиғи: оқ Опадри Y-1-7000 (гипромеллоза Е464, титан диоксиди Е171, Макрогол 400).\nЛодигрел қандай кўринишга эга ва ўрамида нима сақланади\nЛодигрел препарати 75 мг дан қобиқ билан қопланган таблеткалари – бу оқ ёки деярли оқ думалоқ, иккиёқлама қабариқ, силлиқ ва бир хил юзали, ҳидсиз ёки деярли ҳидсиз қобиқ билан қопланган таблеткалар.\nТаблетканинг бир томонида «Е 181» гравировкаси бор.\nЧиқарилиш шакли: қобиқ билан қопланган 7 таблетка блистерда. 2 ёки 4 блистер қўллаш бўйича йўриқномаси билан картон қутига жойланган.


Европа суди Россиядан “Мемориал”ни тугатиш жараёнини тўхтатиб туришни талаб қилди\n27 январ 2022, Тошкент вақти: 23:16\nИнсон ҳуқуқлари бўйича Европа суди биноси (Франция)\nИнсон ҳуқуқлари бўйича Европа суди (ИҲЕС) Россиядан “Халқаро Мемориал” ҳамда “Мемориал” ҳуқуқбонлик марказини тугатиш тўғрисидаги суд қарори ижросини тўхтатиб туришни талаб қилди. Бу ҳақда “Мемориал” вакилларига таянган ҳолда “Медиазона” хабар берди.\nТашкилотлар тугатишга, жумладан, уларнинг хорижий агентлар тўғрисидаги қонунчиликни бузишда, аниқроғи – ўз материалларини тегишли тартибда эслатма бермасдан эълон қилишда айблангани сабаб қилиб кўрсатилган. Россия Адлия вазирлиги ва Бош прокуратураси “Мемориал” хорижий агент функцияларини бажариши ҳақидаги маълумотларни тизимли равишда яшириб келганини иддао қилган.\nИҲЕС “Халқаро Мемориал”, “Мемориал” ҳуқуқбонлик маркази ва Россиядаги бошқа НҲТлар томонидан хорижий агентлар тўғрисидаги қонунчилик устидан 2013 йилда берилган шикоят аризаси бўйича қарор чиқарилганидан кейингина бу ташкилотларни тугатиш мумкинлигини урғулаган.\nБир неча кун олдин Россия Олий суди “Халқаро Мемориал”ни тугатиш ҳақида қарор чиқарган эди.


Ўтган ҳафтада Вазирлар Маҳкамасининг йил якунларига бағишланган мажлиси матбуот нашрлари эътиборида бўлди. Шунингдек, ҳукуматнинг янги таркиби билан 7 февралда ўтказилган йиғилишда Президент Ислом Каримов сўзлаган нутқ негадир ўн кундан кейин, 17 февралда эълон қилинди.\n“Ҳуррият” газетасининг 16 февраль сонида Анваржон Ҳалимовнинг “Яна тилимиз софлиги хусусида” сарлавҳали мақоласи чоп этилди. Оммавий ахборот воситаларида тилга эътиборсизлик ҳолатлари ҳақидаги ушбу мақолада, жумладан, бундай дейилади: “Рус тилида “жёлтая пресса” ибораси мавжуд. Афсуски, бу иборани ҳам сўзма-сўз ўгириб, “сариқ матбуот” дея аташ одат тусига кириб боряпти. Агар уларга нисбатан рус тилидаги “бульварная газета”, яъни “кўча газетаси” ибораси қўлланилса, тўғрироқ бўларди. Чунки Россияда енгил-елпи, асосан, бузуқликларни тарғибот қиладиган газеталарни “желтая пресса” деб аташади. Бунга “Спид Инфо” газетаси ёрқин далил бўлиши мумкин. “Даракчи”, “Бекажон”, “Эрудит” ва “7х7” рўзномаларини ҳам сариқ матбуот сафига қўшиш ҳурматсизлик, ҳам адолатсизлик бўлади. Шу ўринда улуғ ёзувчимиз Абдулла Қаҳҳорнинг: “Нима учун кўча ҳаракати қоидасини бузган кишига милиция ҳуштак чалади-ю, бутун бир тилни бузаётган одамларга ҳеч ким “ҳуштак чалмайди”,- деган ҳикматли сўзларини эсласак, фойдадан холи бўлмасди”.\n“Халқ сўзи” газетасининг 18 февраль сонида Ўзбекистон журналистлари ижодий уюшмаси раиси Шерзод Ғуломовнинг “Журналистлар кўнглидаги орзу” мақоласи чоп этилди. Президент Ислом Каримовнинг Ўзбекистон Олий Мажлиси палаталарининг қўшма мажлисидаги маърузасига муносабат сифатида ёзилган мазкур мақолада қуйидаги сўзлар бор: “Президентимиз тўғри қайд этдилар: биз мустабид тузум мероси ва ақидаларидан, унинг мафкураси, маъмурий назорати ва цензурасидан катта қийинчилик билан халос бўляпмиз. Ҳали матбуотимиз ҳар доим ҳам халқимиз биздан кутаётган даражада тезкор ва холис ахборотлар, ислоҳотлар ва янгиланишлар йўлидан боришимизга тўсқинлик қилаётган нуқсонлар, ҳаётнинг долзарб муаммолари ҳақида ошкора, профессионал, чуқур таҳлилий материаллар етказиб бера олмаяпти. Журналистларимиз фаолиятида ўзини ўзи Чехов қаламга олган беликовчасига цензура қилиш, юқоридан буйруқ кутиш кайфиятлари сезилиб қолаётгани ҳам ҳақиқат. ОАВни “тўртинчи ҳокимият” деб атайдилар. Аммо бугунги ҳаёт биз, журналистлардан мамлакатимиз матбуоти, радио-телевидениесини амалда “тўртинчи ҳокимият” даражасига етказиш йўлида астойдил ҳаракат қилишимиз лозимлигини тақозо этмоқда”.\n“Моҳият” газетасининг 18 февраль кунги сонида судья Исматилла Маманов ва журналист Беҳзод Бозоровнинг “Одил суд ва одил сўз” сарлавҳали мақоласи чоп этилди. Муаллифлар суд-ҳуқуқ ислоҳотларининг журналистлар томонидан тарғиб қилиниши ҳақида, жумладан, бундай ёзади: “…бу соҳада аксарият журналистлар газета ва журналларда ўткир, айни вақтда холисона ёзилган мақолалари билан газетхоннинг ҳурматига сазовор бўлишмоқда. Бироқ баъзи журналистлар томонидан матбуотда чоп этилаётган мақолалардан қонун тилини билмаслик, масаланинг моҳиятини тушуниб етмаслик, ҳали юқори инстанция суди томонидан суд босқичи текширувидан ўтмаган воқеа хусусида тахминлар эълон қилишлик ҳолатлари ҳам учрамоқда”.


Ҳафтанинг энг қизиқарли суратлари - 04.06.2021, Sputnik Ўзбекистон\nШу ҳафта 29 май - 3 июн кунлари жаҳоннинг етакчи халқаро фото-агентликлар ва ОАВлар томонидан тасвирга олинган энг қизиқарли суратларни эътиборингизга ҳавола... 04.06.2021, Sputnik Ўзбекистон\n16:36 04.06.2021 (янгиланди: 16:39 04.06.2021)\nШу ҳафта 29 май - 3 июн кунлари жаҳоннинг етакчи халқаро фото-агентликлар ва ОАВлар томонидан тасвирга олинган энг қизиқарли суратларни эътиборингизга ҳавола этамиз.\nЭркак Гаагадаги Плейндаги талаба намойишчиларини кузатмоқда\nТошкентда илк бор "СОКО" фестивали ўтказилди\nCruz Azul мухлислари Азтека стадионида, "Сантос" га қарши. Мексика футбол лигаси чемпионатининг сўнгги ўйини олдидан.\nТина Граудина (Латвия) Сочидаги FIVB пляж волейболи бўйича Жаҳон турнири давомида Надежда Макрогузова ва Светлана Холоминага (Россия) қарши 3-ўрин учун баҳсда.\nШри-Ланка қирғоқларида ёнаётган X-Press Pearl кимёвий контейнер кемаси.\nФаластинлик комик актёр Исроилнинг бомбардимон ҳужуми вақтида зарар кўрган студиядан қутқарган қўғирчоқларини кўрсатмоқда\nИталия велосипед пойгаси ғолиби - колумбиялик Эган Арлей Бернал Гомес.\nКолумбия ҳукуматига қарши норозилик намойишида полицияси билан тўқнашув пайтида.\nNASA олимлари Венера сайёрасига у ерда сув ва ҳаёт изларини ўрганадиган иккита космик қурилмани юборишга ҳозирланишмоқда.\nҚрим, аёл лола-қизғалдоқ даласида.\nТаиландлик раққоса, Бангкок миллий музейида чиқиш қилишдан олдин.\nБританияда одамлар иссиқ об-ҳаводан завқланиб, сувга сакрамоқда.\nБразилия президенти Жаир Болсонарога қарши намойишчи.\nБокс бўйича миллий терма жамоа вакилларини кутиб олиш жараёни.\nКарачи, ишчилар порт шаҳридаги кўчада ухламоқда.\nЛатвиялик спортчи Кристенс Кригерс BMX Supercross World Cup бўйича Жаҳон кубоги пайтида йиқилиб тушди.\nҒарбий Саҳро мустақиллиги ҳаракати раҳбари Браҳим Галини қўллаб-қувватлаш учун намойиш, Сан-Себастиан пляжида.\nМексика, даладаги чуқурлик\nБразилия Амазонас штати пойтахти Манаус шаҳар марказида сув босди, кўчада одам мева солинган арава билан кетмоқда.\nBelmont Stakes пойгасида иштирок этган от, АҚШ, Элмонт.\nЎзбекистонлик Сергей Денисенко ўз орзусини амалга оширди ва Эверест чўққисига кўтарилди


Ибн Исҳоқ: Исмоил авлодлари «исоф» ва «ноила» деб аталувчи бутларга ҳам сиғинар эдилар. Бу бутлар Замзам қудуғи ёнида бўлиб, уларга атаб қурбонликлар қилишарди. Аслида эса, Исоф – эркак, Ноила – аёл киши бўлиб, Журҳум қабиласига мансуб бўлганлар. Исоф – Бағий деган кишининг ўғли, Ноила эса Дийкнинг қизи эди. Исоф Ноилага Каъбада қўшилди (яқинлик қилди). Шундан сўнг Аллоҳ ҳар иккисини ҳам тошга айлантириб қўйди. Аллоҳ билувчироқдир.\nАбу Толиб шундай деган:\nАшъарийлар туяларини чўктирадиган жойда,\nИсоф ва ноила томонидан селлар оқиб тошадиган жойда.\nИбн Ҳишом: бу унинг бир қасидасидан олинган бўлиб, Аллоҳ хоҳласа, уни ўз ўрнида зикр этиб ўтаман.\nИбн Исҳоқ: менга Абдуллоҳ ибн Абу Бакр ибн Муҳаммад ибн Амр ибн Ҳазм, Амра бинт Абдураҳмон ибн Саъд ибн Зурорадан ривоят қилиб деди: мен Оиша розияллоҳу анҳодан ушбу ҳадисни эшитганман: Биз жуда кўп эшитар эдикки, Исоф ва Ноила – Журҳум қабиласига мансуб эркак ва аёл бўлиб, Каъба ичида таҳорат ушатганлар. Шунда Аллоҳ уларни тошга айлантириб қўйган экан. Аслида қандай бўлганини Аллоҳнинг ўзи билгувчироқдир.\nАрабларнинг бут-санамларга қиладиган муомалалари


Ўзбекистон Токио Олимпиадасида тўртинчи медалини қўлга киритди - 06.08.2021, Sputnik Ўзбекистон\nЎзбекистон Токио Олимпиадасида тўртинчи медалини қўлга киритди\nБронза медал учун 74 кг вазнда бўлган беллашувда Абдурахмонов Қозоғистонлик курашчини мағлуб қилди. 06.08.2021, Sputnik Ўзбекистон\nТОШКЕНТ, 6 авг - Sputnik. Курашчи Бекзод Абдураҳмонов Токио-2020 Олимпиадасининг бронза медалини қўлга киритди, деб хабар қилмоқда МОҚ. Маълумот учун, 2 карра ЖЧ совриндори, 2 карра Осиё ўйинлари чемпиони Абдураҳмонов 5 йил муқаддам Рио-2016 Олимпиадасида ушбу босқичда имкониятни бой бериб қўйган эди. Бугун у чиройли ғалабаси билан миллионлаб мухлисларимизга катта қувонч улашди ва ўз совринлари орасида Олимпиада медалини ҳам қўшиб қўймоқда.\nспорт, кураш, токио олимпиадаси-2020\nБронза медал учун 74 кг вазнда бўлган беллашувда Абдурахмонов Қозоғистонлик курашчини мағлуб қилди.\nТОШКЕНТ, 6 авг - Sputnik. Курашчи Бекзод Абдураҳмонов Токио-2020 Олимпиадасининг бронза медалини қўлга киритди, деб хабар қилмоқда МОҚ.\nМаҳоратли эркин курашчимиз Бекзод Абдураҳмонов (-74 кг) қозоғистонлик рақиби - Данияр Кайсановни мағлубиятга учратди. Беллашув давомида тезкор ҳаракатлари ва абжирлиги билан ажралиб турган Абдураҳмонов якунда ўз ғалабасини тантана қилиб, делегациямиз ҳисобига яна бир медални қўшиб қўймоқда. Шу тариқа делегациямиз ҳисобидаги медаллар 2 тадан олтин ва бронзани ташкил этиб турибди, - дейилган хабарда.\nМаълумот учун, 2 карра ЖЧ совриндори, 2 карра Осиё ўйинлари чемпиони Абдураҳмонов 5 йил муқаддам Рио-2016 Олимпиадасида ушбу босқичда имкониятни бой бериб қўйган эди. Бугун у чиройли ғалабаси билан миллионлаб мухлисларимизга катта қувонч улашди ва ўз совринлари орасида Олимпиада медалини ҳам қўшиб қўймоқда.


hidoyat.uz – “Мовароуннаҳр” нашриётининг сайти - Фаровонлигимиз омилларидан бўлади\nФаровонлигимиз омилларидан бўлади\n“У шундай Зотки, сизлар учун Ердаги барча нарсаларни яратди” (Бақара, 29).\nЎзбекистонда муқобил энергия манбаларидан, аввало, қуёш энергиясидан фойдаланиш соҳасида кўп йиллардан буён илмий ва амалий изланишлар олиб борилади, салмоқли тажриба тўпланган. Ўзбекистон Фанлар академиясининг “Физика-Қуёш” илмий ишлаб чиқариш бирлашмасида олиб борилаётган тадқиқотлар натижалари жаҳон миқёсида эътироф этилган. 2012 йилда юртимизда Қуёш энергияси халқаро тадқиқот институтига асос солиниб, соҳани ривожлантиришда муҳим қадамлар қўйилди.\n2013 йилнинг 1 март куни Ўзбекистон Президенти “Муқобил энергия манбаларидан фойдаланишни ривожлантириш чора-тадбирлари ҳақида”ги Фармонни имзолади. Фармонда муқобил энергетикадан самарадор қувват олиш йўлидаги тадқиқотлар, тажриба-амалий ишлар кўламини кенгайтириш учун имконият яратиш чора-тадбирлари белгилаб берилди. Мамлакатимиз ҳудудида миллий, замонавий муқобил энергия манбаларидан қувват олиш ускуналари, технологияларини яратиш бўйича вазифалар қайд этилди.*\n2013 йилнинг 22 ноябрида мамлакатимизда йирик халқаро анжуман – Осиё қуёш энергияси Форумининг олтинчи йиғилиши ўтказилди. Унда Осиё, Европа, Шимолий ва Жанубий Америка мамлакатларидан халқаро молия институтлари, компания ва корпорациялар, илмий-тадқиқот марказлари вакиллари, олимлар – жами 300 нафарга яқин мутахассис ва эксперт иштирок этди.\nФорум очилишида маъруза қилган Осиё Тараққиёт Банки (ОТБ) раҳбари Такехико Накао, жумладан, бундай деди: “Серқуёш Ўзбекистон кенг ҳудудга ва юқори малакали мутахассисларга эга мамлакат бўлгани боис минтақада қуёш энергетикасини ривожлантиришда муҳим ўрин тутади. Ўзбекистон учун қуёш энергетикасини кенг кўламда ривожлантириш соф энергия билан таъминлаш, шунингдек, юқори малакали иш ўринларини ташкил қилиш, тадқиқотлар ўтказиш, қуёш энергетикасининг илғор тизимларини ишлаб чиқариш ва уларга хизмат кўрсатиш бўйича технологик марказга айланиш имконини беради”.\nТаъкидлаш жоиз, бу жараёнда ОТБ билан ҳамкорлик муҳим аҳамият касб этмоқда. Жумладан, 2010 йилда мазкур банк кредит шаклида 350 миллион АҚШ доллари ҳажмида маблағ ажратган. Ўзбекистон ҳукумати шу маблағ ёрдамида юқори технологияли буғ-газ турбиналари воситасида энергия ишлаб чиқарадиган Толимаржон иссиқлик электр станциясини қуришга киришган. 2011 йили Ўзбекистон энергетика ресурсларидан янада самарали фойдаланиш мақсадида электр энергиясини автоматлаштирилган ҳисобга олиш тизимини жорий эта бошлади. Буни амалга ошириш учун ОТБ яна 150 миллион АҚШ доллари ҳажмида қарз ажратди. Ушбу банк билан ҳамкорликда Самарқанд вилоятида 100 мегаватт қувватга эга бўлган қуёш фотоэлектр станциясини қуриш бўйича лойиҳани амалга ошириш ишлари ҳам бошланган.\nЮртимизда муқобил энергия соҳаси учун керакли хомашёлар ишлаб чиқарувчи қатор корхоналар бунёд этилмоқда. Хусусан, Жанубий Кореянинг “Неоплант” компанияси билан ҳамкорликда йиллик қуввати 12 минг тоннани ташкил этадиган техник кремний ишлаб чиқарадиган завод фойдаланишга топширилди. Ангрен махсус саноат ҳудудида Кореянинг “Шиндонг Энерком” ширкати иштирокида йилига 5 минг тонна кремний ишлаб чиқарувчи иккинчи завод қурилиши ниҳоясига етказилмоқда. Хитой Халқ Республикасининг йирик ширкатлари иштирокида 2014 йили Навоий эркин саноат ҳудудида дастлабки қуввати 50 мегаватт бўлган фотоэлектр панеллари ишлаб чиқарадиган, “Жиззах” махсус саноат ҳудудида эса йилига 50 минг дона қуёш иссиқлик коллекторлари ишлаб чиқарадиган корхоналар қурилиши кўзда тутилган.\nОддий истеъмолчига муқобил энергия манбаларини ривожлантириш нима беради? Шу савол билан “Муқобил энергия ва ёқилғи корхоналари ассоциацияси” раиси Аббос Алимбоевга мурожаат этдик.\n– Ҳаммамиз ҳам шу она Ер фарзандларимиз, – куюниб гап бошлади суҳбатдошимиз. – Табиий жараёнлар натижасида, минг йиллар давомида тўпланган, ҳозирда эса мислсиз тезликда сарфлаб юборилаётган ресурсларни тежаш ҳар биримизнинг бурчимиз. Бунинг учун муқобил энергия манбаларига таянишдан ўзга чорамиз йўқ. Истеъмолчиларга бу иссиқлик, иссиқ сув, ичимлик суви ва электр энергияси билан таъминланиш, қишлоқ хўжалиги маҳсулотларини сақлаш, қуритиш ва қайта ишлаш, қурилиш ашёларига юқори ҳароратда ишлов бериш жараёнларида ёнилғи-энергия ресурсларини тежаш имконини беради. Қолаверса, шу йўл билан юртимизнинг электр тармоқларини ўтказиш қийин бўлган, айтайлик, тоғли ҳудудларида яшовчи аҳолига ҳам анча қулайлик яратиш мумкин. Лекин масаланинг бошқа, янада муҳим жиҳати бор.\nЗамонавий илм, тиббиёт ютуқларига қарамай, ҳозирги авлод жисмонан ота-буваларидан анча “мўрт”лиги сир эмас. Бунда кўпинча бугунги экологик муаммоларни рўкач қиламиз. Экология эса асосан нефть маҳсулотлари – бензин, керосин, солярка кабилардан чиқадиган зарар ҳисобига бузилмоқда. Бу заҳарли моддалар нафақат ҳавода учиб юради, балки оёғимиз остидаги майсаларга, истеъмол қиладиган сабзавоту меваларимизга, ҳатто яшаб турган уй-жойларимиз деворларига ҳам ўрнашиб, аста-секин ичимизга киради. Ана энди фарзандларимизнинг танасига бу моддалар қай даражада сингиб кетишини тасаввур қилиб кўринг! Бутун дунёда ирсият билан боғлиқ жиддий муаммо юзага келяпти. Мутахассислар шу ҳақда бонг уришяпти. Демак, истеъмолчилар ҳеч бўлмаса, зурриётлари соғлом, насли тоза бўлиши учун ҳам муқобил энергия ривожини танлаши керак”.\nСуҳбатдошимиз қуёш энергиясидан ташқари бошқа, ён-атрофимизда сочилиб ётган қувват манбалари – биоорганик энергия ҳақида ҳам тўлиб-тошиб гапирди. Ҳозирча биз қадрига етмаётган бу қувват истеъмолдан чиққан резина ва пластик маҳсулотлар (дарвоқе, улар табиий шароитда 100 – 150 йилгача ҳам чиримай, заҳар чиқариб ётади), ўсимликларнинг чириндиси, гўнг, маиший ва саноат чиқиндиларини қайта ишлаш орқали ҳам олиниши мумкин. Бу алоҳида мавзу.


СОВУҚҚА АЛЛЕРГИЯНИ ДАВОЛАШ.\nСовуққа аллергия. Нима қилмоқ керак?\n1. Иссиқроқ кийиниш керак деган маслахатни инкор этманг. Оёқларингизни қўшимча пайпоқлар, бўйнингизни шарф, қўлингизни қўлқоплар билан иситинг. Танангизга бевосита тегиб турувчи ички кийимларингизни пахтадан ёки зиғир толасидан бўлишига эътибор қаратинг. Синтетика ва юнг салбий эффектларга олиб келиши мумкин. Капьюшон хам кучли шамолда совуқдан яхши химоя қилади.\n2. Совуқ хавога чиқишдан 20-30 дақиқа илгари юз ва қўлларингизни махсус химоя кремлари билан суртинг. Кремларнинг намловчи бўлмаслигига эътибор беринг. Негаки уларнинг таркибидаги «намлик» совуқда терига салбий таъсир этади. Гигиеник помадани хам унутманг.\n3. Кўчага чиқишдан олдин организмни иситувчи ичимликлар истеъмол қилинг.\n4. Кўчада имкон қадар бурун орқали нафас олишга харакат қилинг.\n5. Ўз овқатланиш рационинигизни кўриб чиқинг. Ёнғоқ, балиқнинг ёғли навлари, зайтун мойи ва омега-3 ёғ кислоталари тутувчи махсулотларни кўпроқ истеъмол қилинг.\n6. Бўрсиқ мойи хам яхши эффект беради. Уни терининг очиқ жойларига кўчага чиқишдан 20 даққа олдин суртиш ёки нонуштадан 40 дақиқа олдин 1 ош қошиқда истеъмол қилиш мумкин. Тўйинмаган ёғ кислоталари ва витаминларга бой бу ёғ сусайган организмни кучайтиради.\n7. Организмни чиниқтириш уни аста-секин совуққа ўргатиш хам ортиқчалик қилмайди. Аммо бу одатни ёзнинг иссиқ ойларидан бошлаш лозим.\n8. Иммун тизимини кучайтиринг.\nЮқорида айтилган чора-тадбирлар эхтимоли мумкин бўлган аллергик реакцияларнинг олдини олишда ёрдам беради. Аммо аллергик реакция намоён бўлганда ёки доимий тусга ўтганда нима қилмоқ керак? Шак-шубхасиз даволаш касалликнинг белгиларига боғлиқ.\n1. Биринчи ўринда, совуқ қотаётганингизни хис қилаётган бўлсангиз исинишга харакат қилинг: одеялога ўранинг, иссиқ чой ичинг ва хаказо…\n2. Тери тошмалари безовта қилса антигистамин малхамлари суртинг. Улар шиш ва қичишишни йўқотибтери қопламаларини тикланишини таъминлайди.\n3. Сизнинг шиллиқ қаватларингизни совуққа ёмон реакция кўрсатишини билган холда кўчага чиқишдан олдин бурунга антигистамин дорилардан томизиб олинг.\n4. Совуққа аллергиянгиз доимий тус олса кўра антигистамин таблетка ёки сиропларни ичиш тавсия этилади.\nБу барча чоралар аллергик реакцияларни даволашга эмас, балки белгиларини йўқотишга ва олдини олишга қаратилган. Бу муаммога жиддий ёндошишни истасангиз врач маслахатини олинг. Терапевт, аллерголог, дерматолог ва иммунологлар реакция сабабини аниқлаб адекват дори терапиясини ёзиб беради.\nЯнвар 25, 2018 1736 2 Рукн АЛЛЕРГОЛОГИЯ\nСОВУҚҚА АЛЛЕРГИЯ. БЕЛГИЛАРИ ВА САБАБЛАРИ ...\nЯнв 24, 2018 1987


Лос-Анжелесда янги Porsche 911 RSR дебют қилади\n16:07 / 15.11.2016\nГерманиянинг Porsche компанияси Лос-Анжелес автокўргазмасига иккита янги «Панамера»дан ташқари 911 RSR пойга моделининг янги авлодини олиб келган. Бугун, тармоқда жанговар 911нинг тизери пайдо бўлди. У чидамлилик бўйича жаҳон чемпионати – WEC’да иштирок этиши мумкин.\nҲозирча, Porsche тайёрланаётган икки эшикли модели ҳақида деярли ҳеч нарсани ошкор қилмаган. Албатта, унинг прототипи баҳор ойларидаёқ намойиш этилганди. Бироқ, ўшанда ҳам техник тафсилотлари сирлигича қолган эди.\nМазкур автомобиль нафақат WEC, балки IMSA WeatherTech SportsCar Championship, «Le-Mahn» биринчилигининг Европа ва Осиё пойгаларида қатнашади. У 2017 йил январида «Daytona 24 hour» марафонида илк бор ўз кучини синаб кўради.\nЛос-Анжелес автокўргазма Porsche 911 RSR


Ўзбекистонда импорт ҳажми 10,8 фоизга пасайди. Бу борада Хитой етакчи / Ўзбекистон янгиликлари, энг сўнгги хабарлар\nИҚТИСОДИЁТ 0 Шархлар 407 кўрилди\nЎзбекистонда импорт ҳажми 10,8 фоизга пасайди. Бу борада Хитой етакчи\nЖорий йилнинг январ-апрел ойларида импорт ҳажми 6 млрд 406,3 млн. AҚШ долларини ва ўтган йилнинг мос даврига нисбатан 89,2 фоизни ташкил этди. Бу ҳақда давлат статистика қўмитаси хабар қилди.\nТовар ва хизматлар импорти динамикаси таҳлилига кўра, 2020 йилнинг дастлабки тўрт ойида импорт қилинган товарлар ҳажми 5 млрд 884,6 млн AҚШ доллари бўлса, хизматлар импорти эса 521,7 млн ни қайд этди.\nБу натижада импорт ҳажмининг 2019 йилнинг мос даврига нисбатан 10,8 фоизга пасайганлигига тўғри келди.\nМаълумотларга назар ташлайдиган бўлсак, жорий йилнинг январ-апрел ойлари якуни бўйича Ўзбекистон Республикаси 128 давлат билан товарлар ва хизматлар импортини амалга оширган бўлса, улардан етти йирик ҳамкор давлатлар (Хитой, Россия Федерацияси, Корея Республикаси, Қозоғистон, Туркия, Германия, Литва) жами импортнинг 72,0 фоизини қайд қилди, бу 4 млрд 611,6 млн. AҚШ долларига тенг.\nAлоҳида таъкидлаш лозимки, импорт бўйича ҳамкор давлатлар орасида Хитой Халқ Республикаси умумий ҳажмда 20,1 фоиз улуши билан (1млрд 287,1 млн) Россия Федерациясини (19,9%) ортда қолдирган ҳолда, биринчи ўринни эгаллади. Шу билан бирга ғарб мамлакатлари ичида эса Германия ягона давлат бўлиб турибди.\nМаълумот ўрнида, импорт таркибида энг катта улуш, машиналар ва транспорт асбоб-ускуналари (36,3%), асосан материал турига қараб классификацияланган саноат товарлари (16,5%) ҳамда кимёвий воситалар (13,3%) ҳисобига тўғри келади.


Лукойл АЁҚШда фақат Россияда ишлаб чиқарилган ёнилғи сотилади\nТошкентлик ҳайдовчилар "ЛУКОЙЛ" ёнилиғи қуйиш шахобчаси очилишини интизорлик билан кутишмоқда. 20.02.2017, Sputnik Ўзбекистон\n19:26 20.02.2017 (янгиланди: 19:27 20.02.2017)\n© Sputnik / Илья Питалев / Фотобанкка ўтишПункт подготовки нефти компании "Лукойл"\nТошкентлик ҳайдовчилар "ЛУКОЙЛ" ёнилиғи қуйиш шахобчаси очилишини интизорлик билан кутишмоқда.\nТОШКЕНТ, 20 фев — Sputnik. Тошкентда очилиши кутилаётган АЁҚШда фақат Россияда ишлаб чиқарилган ёнилғи сотилади, деб хабар қилмоқда компания ўзининг расмий саҳифасида.\n"Дўстлар, "Лукойл" АЁҚШида "Лукойл"нинг Россия Федерацияси ҳудудида жойлашган заводларида ишлаб чиқарилган ёнилғи сотилади", — дейилган расмий хабарда.\nҲозирги кунда компания Тошкентда ишга тушириш режалаштирилган биринчи "Лукойл" АЁҚШи очилиш арафасида турибди. Ҳозирча эълон қилинган маълумотларга кўра, ушбу ёнилғи қуйиш шахобчасида Евро-5 стандартига мос келадиган АИ-92, АИ-95 ва дизел ёнилғиси сотилади.\nҲисоб-китоб нақд пул ёки Visa, Master card, Uzcard каби тўлов карталари орқали амалга оширилади.


Нега учувчилар соқол қўймайди? | KITAB.UZ\nНега учувчилар соқол қўймайди?\nЙиллар давомида инсоннинг асосий орзуларидан бири қуш каби учишни ўрганиш бўлиб келган. Бу ният 1903 йилда Америкалик Орвил Райт биринчи парвозини амалга оширганида ҳақиқатга айланди. Парвоз давомида у 12 сонияда 37 метрни учиб ўтди. Шу воқеадан кейин авиация ўз тараққиётида катта ютуқларга эришди ва энди ҳаётимизни ҳаво қатновисиз тасаввур қила олмаймиз.\n1. Ҳарбий учувчилар ипак рўмол кийган\nАвиация энди ривожлана бошлаган пайтларда учувчилар ўзи билан бирга ипак рўмол олиб юрарди. Бироқ бу ушбу касбнинг зарурати эди. Гап шундаки, махсус кийим ёқаси шунчалик қаттиқ эдики, бошнинг тез-тез бурилишида учувчилар бўйни қонга шилинарди. Ипак рўмоллар эса терини ишқаланишдан асраган.\n2. Самолёт салонидаги салқинлик бизнинг фойдамизга хизмат қилади\nЭътибор берган бўлсангиз, баъзилар парвоз пайтида кўпинча адёлга ўралиб ўтиради. Ҳатто дераза ташқарисида ёз бўлса-да, ўзимиз билан иссиқроқ кийим олмаганимиздан афсусланамиз. Салондаги салқин ҳарорат авиакомпания бошқарувчилари томонидан иситиш тизимини тежаш мақсадида эмас, балки йўловчилар соғлиғи учун хизмат қилади. Чунки самолёт кўтарилиб, босим алмашганда мавжуд паст ҳарорат гипоксия (танада кислороднинг камайиши) хавфини камайтиради.\n3. Учувчиларга соқол қўйиш мумкин эмас\nАминмизки, сиз бирорта соқол қўйган учувчини учратмагансиз. Уларга соқол қўйиш тақиқланган. Бунинг сабаби фавқулодда вазиятда одамларнинг ҳаёти ва соғлиғини сақлаш учун қўлидан келганини қилиши зарур бўлган учувчининг юзида кислород ниқоби жуда мос туриши керак. Бошқаларга ёрдам бериш учун у ўз ҳушида бўлиши зарур.\n4. Парвозларнинг кечикишидан ходимлар ҳам азият чекади\nПарвозингиз кечиктирилган бўлса, стюард ва стюардессаларни айблашга шошилманг. Бу вазият бортга хизмат кўрсатадиган ходимлар учун ҳам ноқулайлик туғдиради ва парвозни кутиш учун сарфланган вақт фақат қисман қопланади.\n5. Бошқарув пайтида учувчи самолёт панелидан четланса бўлади\nУлар ҳатто ҳожатхонага ҳам бориши мумкин. Бу ҳолда стюардесса иккинчи учувчининг ҳолатини кузатиш учун унинг ўрнига ўтиради. Мабодо иккинчи учувчи тўсатдан касал бўлиб қолса, у кимнидир ёрдамга чақириши керак бўлади.\n6. “Кўчадан келган” одам самолётни қўндира олмайди\nГолливуд фильмларида гарчи йўловчилар орасида террорчилардан халос қиладиган қаҳрамон топилиб, самолётни қўндириб дунёни қутқаришини кўрсатишмасин, билмаган оддий одам самолётни қўндира олмайди. Бу йиллар давомида ўрганиладиган бутун бир фан.\n7. Бироз қизиқарли статистика\n— ҳар йили 5 миллиард киши авиакомпаниялар хизматидан фойдаланади.\n— ҳар икки сонияда дунёда битта самолёт учади ва битта самолёт қўнади.\n— ҳар куни дунё бўйлаб 3 миллионга яқин одам самолётда учади. Шу билан бирга дунё аҳолисининг атиги 5 фоизи самолётда парвоз қилган.\nБаҳора МУҲАММАДИЕВА тайёрлади


Малакавий имтиҳонлар ва талабгорларнинг лаёқатини аниқлаш тест синовлари: натижалар таҳлили ва истиқболдаги вазифалар » OAK\nA+ A- A OAK sayti » Yangiliklar » Малакавий имтиҳонлар ва талабгорларнинг лаёқатини аниқлаш тест синовлари: натижалар таҳлили ва истиқболдаги вазифалар 01\nМалакавий имтиҳонлар талабгорнинг назарий ва касбий тайёргарлиги даражаси, унинг фаннинг шаклланиши ва ривожланиши тарихи, умумий концепциялари ва методология масалалари, манбалари, шу билимлар тармоғининг асосий назарий ва амалий муаммоларини қай даражада билишини аниқлаб бериши, унинг соҳага оид илмий адабиётларни, жумладан замонавий хорижий нашрларни ҳамда илмий тадқиқотларнинг замонавий усулларини қай даражада эгаллаганлигини ҳамда талабгор тегишли фан соҳаси ривожининг ҳозирги аҳволи, муаммолари ва истиқболларини, унда ўтказаётган тадқиқотининг ўрни, янгилиги ва аҳамиятини билишини кўрсатиб беришини назарда тутади. Талабгорлар учун малакавий имтиҳонлар Ўзбекистоннинг энг янги тарихи, чет тили ва диссертация мавзусига мувофиқ ихтисослик фанларидан, шунингдек қўшимча равишда қуйидаги малакавий имтиҳонларни топширишлари белгиланган:\nижтимоий-гуманитар ва иқтисодиёт фанлари соҳалари бўйича – мустақиллик мафкураси ҳамда демократик жамият қуришнинг иқтисодий, ижтимоий-сиёсий, маънавий негизлари ва илмий асосларидан;\nаниқ ва табиий фанлар соҳалари бўйича – Ўзбекистоннинг энг янги тарихи фани саволлари таркибида мустақиллик мафкураси ҳамда демократик жамият қуришнинг иқтисодий, ижтимоий-сиёсий, маънавий негизлари ва илмий асосларидан;\nаниқ ва табиий фанлар, тиббиёт, иқтисодиёт ва педагогика фанлари соҳалари бўйича – математик моделлаштириш ва математик статистика асосларидан;\nиқтисодиёт фани соҳаси бўйича – иқтисодиёт назариясидан;\nпедагогика фани соҳаси бўйича – умумий педагогика, педагогика ва таълим тарихидан.\nБакалавр даражасига ёки олий маълумотли мутахассис дипломига эга бўлган талабгорлар малакавий имтиҳонлардан ташқари ушбу фан йўналишининг асосий мазмуни ҳамда умумметодологик ва назарий муаммоларини қамраб оладиган мутахассислик бўйича қўшимча имтиҳон топширишлари шарт бўлади. Қўшимча имтиҳон талабгорнинг ихтисослиги бўйича магистратура мавжуд бўлган олий таълим муассасаларида топширилади.\nЖорий йилнинг май ойида Ўзбекистоннинг энг янги тарихи, Чет тили (инглиз, немис, француз), Мустақиллик мафкураси ҳамда демократик жамият қуришнинг иқтисодий, ижтимоий-сиёсий, маънавий негизлари ва илмий асослари, Умумий педагогика, педагогика ва таълим тарихи, Математик моделлаштириш ва математик статистика асослари, Иқтисодиёт назарияси фанлари ва курсларидан малакавий имтиҳонлар ўтказилди.\nМазкур имтиҳонларда жами 853 нафар талабгорлар қатнашдилар. Малакавий имтиҳонларда иштирок этган талабгорларнинг 71 нафари (8,3%) – 86 балл ва ундан юқори (аъло), 350 нафари (41%) – 71-85 балл (яхши), 284 нафари (33,3%) – 55-70 балл (қониқарли), 148 нафари (17,3%) – 55 баллдан паст (қониқарсиз) кўрсаткичларга эга бўлдилар. Бунда сифат кўрсаткичи 49,3% ни ташкил этмоқда.\n2013 йил май ойи сессиясидаги малакавий имтиҳонлар натижалари\nЖами истак билдирганлар сони\nЭнди фанлар бўйича ўтказилган малакавий имтиҳонлар ва лаёқатни аниқлаш тест синовлари натижаларини таҳлилларини келтириб ўтамиз:\nЎзбекистоннинг энг янги тарихи фани бўйича малакавий имтиҳонларда жами 212 нафар талабгорлар иштирок этди (жадвалга қаранг). Жадвалдан кўриниб турибдики, талабгорларнинг 25 нафари (11,8%) – аъло, 124 нафари (58,5%) – яхши, 50 нафари (23,6%) – қониқарли, 13 нафари (6,1%) – қониқарсиз баҳолар олдилар. Бунда сифат кўрсаткичи 70,3% ни ташкил этмоқда. Чет тили фани бўйича малакавий имтиҳонларда жами 320 нафар талабгорлар иштирок этди. Жадвалдан кўриниб турибдики, талабгорларнинг 36 нафари (11,2%) – аъло, 89 нафари (27,8%) – яхши, 114 нафари (35,6%) – қониқарли, 81 нафари (25,3%) – қониқарсиз баҳолар олдилар. Бунда сифат кўрсаткичи 39,0% ни ташкил этмоқда. Мустақиллик мафкураси ҳамда демократик жамият қуришнинг иқтисодий, ижтимоий-сиёсий, маънавий негизлари ва илмий асослари фани бўйича малакавий имтиҳонларда жами 67 нафар талабгорлар иштирок этди. Жадвалдан кўриниб турибдики, талабгорларнинг 2 нафари (3%) – аъло, 34 нафари (50,7%) – яхши, 25 нафари (37,3%) – қониқарли, 6 нафари (8,9%) – қониқарсиз баҳолар олдилар. Бунда сифат кўрсаткичи 53,7% ни ташкил этмоқда. Умумий педагогика, педагогика ва таълим тарихи фани бўйича малакавий имтиҳонларда жами 12 нафар талабгорлар иштирок этди. Жадвалдан кўриниб турибдики, талабгорларнинг 2 нафари (16,7%) – аъло, 7 нафари (58,3%) – яхши, 1 нафари (8,3%) – қониқарли, 2 нафари (16,7%) – қониқарсиз баҳолар олдилар. Бунда сифат кўрсаткичи 75% ни ташкил этмоқда. Математик моделлаштириш ва математик статистика асослари фани бўйича малакавий имтиҳонларда жами 199 нафар талабгорлар иштирок этди. Жадвалдан кўриниб турибдики, талабгорларнинг 5 нафари (2,5%) – аъло, 71 нафари (35,7%) – яхши, 81 нафари (40,7%) – қониқарли, 42 нафари (21,1%) – қониқарсиз баҳолар олдилар. Бунда сифат кўрсаткичи 38,2% ни ташкил этмоқда. Иқтисодиёт назарияси фани бўйича малакавий имтиҳонларда жами 43 нафар талабгорлар иштирок этди. Жадвалдан кўриниб турибдики, талабгорларнинг 1 нафари (2,3%) – аъло, 25 нафари (58,1%) – яхши, 13 нафари (30,3%) – қониқарли, 4 нафари (9,3%) – қониқарсиз баҳолар олдилар. Бунда сифат кўрсаткичи 60,3% ни ташкил этмоқда. Жорий йилнинг июнь ойида ўтказилган талабгорларнинг илмий-тадқиқот ва илмий-педагогик фаолият олиб боришга лаёқатини аниқлаш тест синовларида жами 662 нафар талабгор иштирок этди. Тест синовлари натижаларига кўра, талабгорларнинг 5 нафари (0,7%) – 86 ва ундан юқори балл, 52 нафари (7,9%) – 71-85 балл, 237 нафари (35,8%) – 55-70 балл, 368 нафари (55,6%) – 55 дан паст балл кўрсаткичларига эга бўлдилар. Бунда сифат кўрсаткичи 8,6% ни ташкил этмоқда.\nШуни таъкидлаш керакки, тест синовлари мустақил илмий-тадқиқот ва илмий-педагогик фаолият олиб боришга лаёқатини аниқлаш бўйича тест синовларида қатнашиш истагини билдирган талабгорларнинг ярмидан кўпи (55,6%) илмий-тадқиқот ва илмий-педагогик фаолият олиб боришга ҳали тайёр эмасликларини кўрсатди.\nЮқорида келтирилган кўрсаткичлар талабгорларнинг малакавий имтиҳонларни топширишлари сифат кўрсаткичларини, илмий-тадқиқот ва илмий-педагогик фаолиятга тайёргарлик даражасини ошириш олий малакали илмий ва илмий-педагог кадрларни тайёрлаш сифатини такомиллаштириш бўйича ечимини кутаётган қатор муҳим вазифалар мавжудлигини кўрсатди. Бу борада олий таълим муассасалари, илмий-тадқиқот институтлари ўзларининг олдиларида турган муҳим вазифаларни белгилаб олишлари ҳамда тегишли фан соҳаларида олий малакали илмий ва илмий-педагог кадрлар тайёрлаш бўйича фаолиятларини такомиллаштиришлари шарт.